Хоразмда мураккаб жарроҳлик амалиёти ўтказилди » Хоразм вилояти ҳокимлиги\nХоразм вилояти ҳокимлиги » Ўзбек тили » Фаолият » Медиа » Янгиликлар » Хоразмда мураккаб жарроҳлик амалиёти ўтказилди\nХоразмда мураккаб жарроҳлик амалиёти ўтказилди\nЖаҳон соғлиқни сақлаш ташкилоти маълумотига кўра, ҳар йили ҳар юз минг чақалоқдан 6-10 нафари туғма юрак нуқсони билан дунёга келади. Бугунги кунда мамлакатимизда бу касалликнинг олдини олиш, эрта аниқлаш ва бемор болаларни дарддан фориғ этиш муҳим вазифа саналади.\nЮртимизда болалар кардиохирургияси самарали ривожланмоқда. Дунёнинг илғор мамлакатларида қўлланилаётган энг ноёб диагностика ва даволаш технологиялари бизда ҳам мавжуд. Хусусан, Республика ихтисослаштирилган кардиология марказининг Хоразм филиалида хорижлик мутахассислар билан бирга ушбу йўналишдаги юқори технологияли амалиётлар бажарилмоқда.\nЯқинда Украинанинг Амосов институти билан ходимлар малака ва тажрибасини алмашиш бўйича келишув доирасида Урганчда эндовоскульяр жарроҳлик амалиётини йўлга қўйиш лойиҳаси ишга туширилди.\nАҳамиятли томони, эндиликда Урганчдаги марказда ҳам нафақат ўсмир ва катта ёшли беморларда, балки чақалоқларда ҳам асоратсиз ҳамда замонавий усулдаги жарроҳлик амалиётлари ўтказилиши мумкин. Лойиҳа доирасида икки ойлик чақалоқда жарроҳлик амалиёти ўтказилди.\nМаълумки, юрак хасталиги инсон ҳаётига таҳдид соладиган оғир касалликлардан биридир. Айниқса, чақалоқлар орасида учраётган ушбу турдаги хасталикларни даволаш бироз мураккаб саналади. Бу касалликни фақат жарроҳлик амалиёти билан бартараф этиш ва беморни тўлақонли ҳаётга қайтариш мумкин. Бундай жарроҳлик амалиёти ҳар қандай клиникада ўтказилавермайди, бунинг учун махсус шароит ва зарур салоҳият бўлиши лозим. Зеро, болалар қанча эрта даволанса, касалликни асоратсиз бартараф этиш самараси шунча ортади. Ана шу жиҳатлар эътиборга олинган холда кейинги йилларда Республика ихтисослаштирилган кардиология марказининг Хоразм филиали замонавий тиббий технологиялар билан таъминланди. Бу, ўз навбатида, оналар ва болаларга юқори малакали тиббий ёрдам кўрсатиш сифатини янада ошириш, чақалоқлик давридан 18 ёшга тўлгунига қадар болаларга кардиожарроҳлик, нейрожарроҳлик, урология, нефрология, онкология ва бошқа ихтисослаштирилган тиббий ёрдам кўрсатиш сифатини яхшилаш, болалар ўлими ва ногиронлигини камайтириш имконини беради.\nКейинги йилларда мамлакатимизда кардиология ва кардиожарроҳлик соҳасидаги ишлар янги босқичга кўтарилди. Аҳолига бу йўналишда замонавий тиббий ёрдам кўрсатиш бўйича ўзига хос тизим яратилган. Хусусан, жаҳондаги етакчи тиббий-илмий марказлар билан ҳамкорлик ўрнатилди. Республика ихтисослаштирилган кардиология марказининг Хоразм филиалида украиналик етакчи мутахассислар иштирокида эндовоскульяр жарроҳлик амалиётини амалга ошириш йўлга қўйилди. Бу ерда биринчи бўлиб наманганлик жажжигина Муҳаммадюсуф Абдуллаев янгича услубдаги амалиётдан ўтди.\n– Икки ойлик чақалоққа юрак қопқоғи протези қўйилди, – дейди украиналик эндовоскульяр жарроҳ Черпак Багдан. – Унда юрак томирининг торайиши билан боғлиқ туғма хасталик аниқланган ва мутахассислар жарроҳлик амалиётисиз олти ой умр кўриши мумкинлигини таъкидлаган. Шу сабабли биз унда эндовоскульяр жарроҳлик амалиёти ўтказишни лозим топдик. Маълумки, чақалоқларда очиқ жарроҳлик амалиёти ўтказиш жуда мураккаб жараён, операция ва ундан кейинги жараёнларни енгиб ўтиш бироз қийин. Аммо биз эндовоскульяр усулда буни бажардик. Ҳозир чақалоқнинг аҳволи яхши, касалликни 90-95 фоизга бартараф этдик. Энди апрель ойида Урганчга келганимизда уни яна бир бор кўрикдан ўтказиб, кейинги даволаш босқичини аниқлаймиз.\nКасалликнинг жиддий шаклларида тўғри даволаниши амалга оширилмаса, чақалоқлар туғруқнинг дастлабки ойларидаёқ нобуд бўлиши мумкин. Бироқ замонавий диагностикалар ёрдамида даволашнинг энг янги усуллари орқали болани тўлиқ даволаш мумкин. Эндиликда хорижлик етакчи мутахассислар билан амалиётларда иштирок этиб тажриба тўплаган марказ кардиологлари ҳам бу ишларни бажариши мумкин бўлади.\n– Украиналик мутахассислар билан бирга минтақада биринчи марта янги туғилган чақалоқларда эндовоскульяр жарроҳлик амалиётларини ўтказдик, – дейди жарроҳ Руслан Матназаров. – Бугунгача эса юрак-қон томир касалликлари жарроҳлиги катта ёшлардаги беморларда амалга оширилган. Бу амалиётдан биз ҳам етарли кўникмаларга эга бўлдик. Замонавий технологиялардан фойдаланган ҳолда эндиликда биз ҳам жуда мураккаб юрак нуқсонларини даволашимиз мумкин.\nЛойиҳа доирасида 2 нафар чақалоқ ҳамда уч нафар ўсмир ва катта ёшли беморлар янги усулда дарддан фориғ этилди. Шунингдек, марказ кардиологлари хорижлик мутахассислар билан бирга ушбу йўналишда тиббиётимиз олдида турган муҳим вазифалар ва уларни ҳал этишда тиббиёт илм-фанини ривожлантириш, халқаро ҳамкорликни кенгайтириш хусусида ҳам фикрлашди. Ушбу лойиҳа нафақат хоразмликлар, балки Оролбўйи минтақасида яшаётган аҳолининг узоғини яқин, оғирини енгил қилишга ва албатта, тиббий хизматга бўлган эҳтиёжини самарали қондиришга хизмат қилиши шубҳасиз.\nАҳмаджон ШОКИРОВ, ЎзА


ТЕРМА ЖАМОАМИЗ ДУРАНГ ЎЙНАДИ - Ўзбекистон овози газетаси\nТЕРМА ЖАМОАМИЗ ДУРАНГ ЎЙНАДИ\nКолумбияда футзал бўйича ўтказилаётган жаҳон чемпионатида Ўзбекистон миллий терма жамоаси аъзолари дастлабки очкони қўлга киритди.\nНуфузли мусобақада дунёнинг энг кучли йигирма тўрт давлати терма жамоаси 6 гуруҳга бўлинган ҳолда ғолиблик учун баҳслашмоқда. Ҳар бир гуруҳда биринчи ва иккинчи ўринни эгаллаган жамоалар ҳамда энг яхши кўрсаткич билан учинчи ўринни эгаллаган тўртта жамоа плей-офф босқичида иштирок этади.\nЧемпионатда Колумбия, Португалия ва Панама терма жамоалари билан «А» гуруҳида тўп сураётган мамлакатимиз футзалчилари дастлабки ўйинда панамаликларга 1:3 ҳисобида имкониятни бой берган эди. Гуруҳдаги иккинчи баҳсда терма жамоамиз аъзолари колумбияликларга қарши майдонга тушди.\nЎйин бошланиши биланоқ ҳужумга эътибор қаратган футзалчиларимиз 5-дақиқада Жавлон Аноровнинг рақиб дарвозасига йўллаган аниқ зарбаси эвазига ҳисобни очди. 15-дақиқада Дилшод Ирсалиев ҳам колумбияликлар дарвозасини ишғол қилди — 2:0. Орадан уч дақиқа ўтиб мезбонлар вакили Хорхе Абрил ҳисобни қисқартирган бўлса, 28-дақиқада Нодир Элибоев ҳисобни 3:1 кўринишга келтирди. Аммо учрашув якунланишига саноқли дақиқалар қолганда Колумбия терма жамоаси аъзоси Ангелотт Каро иккита голга муаллифлик қилда ва жамоасини мағлубиятдан қутқариб қолди.\nУчрашув 3:3 ҳисоби билан якунланди. Айни пайтда терма жамоамиз ҳисобида бир очко бор. Футзалчиларимиз навбатдаги ўйинни 16 сентябрь куни Португалия терма жамоасига қарши ўтказади.


Шавкат Мирзиёев Марҳаматдаги қуёнчилик кластери билан танишди - xabar.uz\nШавкат Мирзиёев Марҳаматдаги қуёнчилик кластери билан...\n21.05.2020 20:17 0 1875\nДавлатимиз раҳбари Андижон вилоятига сафари чоғида Марҳамат туманидаги «Водий ҳамкор агрофирмаси» томонидан ташкил этилган қуёнчилик кластери билан ҳам танишди.\nКорхонага «Калифорния», «Янги Зеландия», «Фландер», «Рекс» ва «Великан» зотли 1000 бош қуён олиб келинган бўлиб, бир йил давомида улар сони 30 минг бошга етиши кутилмоқда.\n- Андижонда чорва кам, гўшт бошқа жойлардан олиб келиняпти. Қуён, парранда, балиқ кўпайтирилиб, гўшти истеъмолга чиқарилса, вилоятда гўшт нархи тушади. Камбағал оилаларга тарқатилиб, кластерлар томонидан қайта сотиб олинса, уларга даромад бўлади. Иқтисодий комплекс ва сектор раҳбарлари шу билан шуғулланиши керак, - деди Шавкат Мирзиёев.\nВилоятда омихта ем ишлаб чиқаришни кўпайтириш, қуёнчиликни 1 миллион бошга етказиш бўйича топшириқлар берилди.\nШавкат Мирзиёев қуёнчилик


Нўъмон Ҳасанов: "Сўнгги 10 йил ичида футболимиз тўхтаб қолганди" » Ўзбекистон янгиликлари – Zamin.uz\nШу кунларда Суперлига жамоалари янги мавсумга тайёргарликни давом эттиришяпти. Хусусан, «Қўқон-1912» ҳам Тошкентда машғулот ўтказмоқда.\nБу клуб ўтган йили олий лигада 41 очко билан 9-ўринни эгаллаганди. Биринчи даврани кўтаринки кайфиятда ўтказган қўқонликлар мавсумнинг иккинчи қисмида қимматли очколарни бой беришганди.\nАна шу йўл қўйилган хато ва камчиликлардан тўғри хулоса чиқарган мураббийлар штаби мавсумлар оралиғидаги тайёргарликка жиддий эътибор қаратишган.\nПойтахтдаги йиғин доирасида тўртта ўртоқлик учрашуви ўтказиш режалаштирилган. Уларнинг дастлабкисида «Машъал»га 2:5 ҳисобида имконият бой берилди. Кейин эса «Навбаҳор» билан дуранг ўйнади. Олдинда «Бухоро» (23 январь) жамоасига қарши яна бир баҳс кутиб турибди.\nШунингдек, 18 январь кунига ҳам битта учрашув белгиланган бўлиб, бу борада рақиблар билан музокара олиб бориляпти. Биз «Машъал»га қарши кечган баҳсдан сўнг Нўъмон Ҳасановдан интервью олдик.\n- Мавсумлар оралиғидаги тайёргарликнинг илк ўйини бўлгани учун натижага унчалик ҳам эътибор қаратмадик, - дея сўз бошлади «Қўқон-1912» устози. - Боз устига, сафимизда кўрикдан ўтаётган бир гуруҳ янги футболчилар бор. Оптимал таркибда майдонга тушмадик. Лекин бу мағлубият учун баҳона бўла олмайди.\nЭнг муҳими, расмий ўйинларда бундай ҳолат такрорланмаслиги лозим. Чунки бой берилган баҳс гоҳида футболчиларнинг ўзига келиб олиши учун ҳам керак бўлади. Шу ўринда ўтган мавсум кўрсатган ўйинимиз юзасидан икки оғиз фикр билдирмоқчиман. Чемпионатнинг биз учун ижобий томонлари билан бирга ўзига яраша «минус»лари ҳам бўлди.\nЛекин тарозининг паллаларига қўйсак, барибир, ижобий ҳолатлар кўпроқ кўзга ташланди. Биринчи галдаги вазифа чиройли ўйинимиз билан мухлисларни яна стадионга қайтариш эди. Буни уддаладик. Айниқса, биринчи даврадаги иштирокимиз ишқибозларга манзур бўлди. Афсуски, ҳал қилувчи босқичда ўйинимизда пасайиш кузатилди.\nБунинг натижасида қимматли очколарни бой бердик. Бир томондан чарчоқ аломатлари сезилиб қолган бўлса, иккинчидан, захира ўриндиғимизнинг торлиги панд берди. Захирадан майдонга тушиб, ўйинимизни кучайтирадиган ўйинчи топилмади. Давралар оралиғида ана шундай футболчини таркибга қўшиб олиш учун ҳаракат қилдик.\nАммо ҳамма савияли ўйинчиларнинг ўз клублари билан амалда шартномалари бўлгани боис, бу ишни амалга ошира олмадик. Шунга қарамай, мухлисларимиз қийин вазиятда бизни ташлаб қўйишмади. Охиригача қўллаб-қувватлаб туришди.\nЭътибор қаратсангиз, ютқазган ўйинларимизда ҳам футболчилар ўзларидан ёмон таассурот қолдиришмади. Ҳаттоки, «Пахтакор» ва «Локомотив» клубларига қарши кечган учрашувларда ҳам йирик ҳисобда ютқазмадик. Яъни, футболчиларимиз ҳар бир ўйинда охирги сонияларгача майдонда мардонавор кураш олиб боришди.\n- Ҳозиргина «футболчилар жисмоний томонлама чарчаб қолишди», деган жумлани ишлатдингиз. Шу ўринда айнан жисмоний тайёргарликни аниқлашга мўлжалланган нормативларга муносабатингизни билмоқчи эдим. Чунки футболчиларимизнинг бу борадаги ҳолати талаб даражасида эмас. Кўпи билан 70 дақиқа бир маромда ўйнашади. Қолган 20 дақиқани майдонда юриб ўтказишади. Бу борада фикрингиз қандай?\n- Биласизми, иккинчи даврадаги омадсизлигимизга футболчиларимизнинг жисмоний тайёргарлиги талаб даражасида эмаслигини асосий сабаб сифатида кўрсатмаган бўлардим. Биз шунчаки, иккита тенг кучли, бир-бири билан рақобат қила оладиган таркибни шакллантира олмадик.\nАсосий таркибнинг икки футболчиси жароҳат олса, бу биз учун катта йўқотишга айланарди. Амалда шундай ҳам бўлди. Асосий ҳужумчиларимиздан бири, жамоа сардори Носир Отақўзиев жарроҳлик столига ётишга мажбур бўлди. Жавоҳир Сиддиқов ҳам кутилмаганда жароҳат орттириб олди.\nШу икки етакчи футболчимизнинг бир нечта ўйинларда жамоамизга ёрдам бера олмагани бизга қимматга тушди. Ўша пайт ихтиёримизда 11 нафар тенг имкониятга эга футболчи бор эди. Юқорида айтганимдек, захира ўриндиғимизда ўйинни кучайтира оладиган футболчига эга эмасдик.\nЗахирадан асосан ёш футболчилар жой олишганди. ЎФФ томонидан жорий қилинган нормативларга келсак, бундай меъёрлар аввал ҳам бўлган. Биз ўйнаб юрган кезларимиз ҳам жисмоний ҳолатни аниқлаш учун жорий қилинган тестларни топширардик. Бунинг ҳеч қандай ёмонлиги йўқ.\nМураббийларнинг ўзлари ҳам шогирдлари ҳақида қўшимча маълумотга эга бўлиб олишади. «Қўқон-1912» вакиллари 21 декабрь куни тест топширишди. Ўша пайтда футболчилар қандай ҳолатда йиғинга етиб келишганини билиб олдим. Ўз ўрнида федерациядагилар ҳам мураббий ўз жамоасида ишлаяптими, йўқми, деган саволга жавоб олишлари мумкин бўлади.\n- Янгиликлардан яна бири олий лиганинг Суперлигага ўзгартирилгани ва жамоалар сонининг 12тага қисқартирилгани бўлди. Бу ўзгаришлар ҳақида шахсий фикрингиз қандай?\n- Янги таркибда иш бошлаган ЎФФ барибир, қандайдир ўзгаришни амалга ошириши керак эди. Ислоҳотлар федерацияга янги президент тайинланган куннинг эртасигаёқ бошланиб кетди. Назаримда, сўнгги 10 йил ичида футболимиз тўхтаб қолгандек кўринаётганди.\nҲозир Суперлигада 12та жамоанинг қолдирилганига ҳеч қандай муносабат билдира олмайман. Лекин футболимизнинг кучайиши учун хизмат қилишига астойдил ишонгим келяпти. Федерациянинг янги раҳбарлари ўзбек футболини кўтариш учун тайинланишган. Демак, ижобий томонга ўзгариш бўлиши керак.\nШахсан менга ўйинлар вақтининг соат 18:00дан кейинга қўйилгани маъқул келди. Футбол аслида мухлислар учун ўйналади. 22 нафар футболчининг бўм-бўш стадионда икки соатга яқин вақт мобайнида югуришидан нима фойда? Умуман, мазкур янгилик бундан 10 йил олдин қилиниши керак эди.\nФедерация раҳбариятига раҳмат, кеч бўлсада мухлисларни ўйлашди. Энди ишқибозлар ишдан бемалол чиқиб, футбол томоша қилиш учун стадионларга келишади. Яқинда ЎФФ раҳбарлари билан юзма-юз гаплашдик. Агар улар айтаётган янгиликлар амалиётга татбиқ этилса, футболимизда қисқа фурсатда катта ўзгаришлар рўй беради.\n- Нўъмон ака, яна жамоанинг тайёргарлигига қайтамиз. Юқорида ўтган мавсумдаги омадсизликка таркибдаги муаммолар сабаб бўлди, дедингиз. Ўша камчиликлардан тегишли хулосалар чиқарилдими? Тенг кучли икки таркибни шакллантиришга эътибор қаратяпсизми?\n- Аслида, олдимда турган энг асосий вазифа ҳам шу. Ўтган йили «Локомотив» билан ўйнаганимизда, рақиб жамоанинг захира ўриндиғида ўтирган футболчиларни кўриб ҳайратга тушгандим. Ўша ўйинчилардан ҳам алоҳида жамоа тузиб, чемпионатда иштирок этилса, совринли ўринларни эгаллаш мумкин.\nШундан келиб чиқиб, жамоада соғ-лом рақобатни юзага келтирмоқчимиз. Акс ҳолда, ҳозирги таркиб футболчилари рақобатдан холи бўлиб, ўз устларида ишламай қўйишади. Ўтган йили жароҳати бор футболчини ҳам майдонга туширишга мажбур бўлдим. Бошқа иложим ҳам йўқ эди. Ўйлайманки, бу йил ҳаммаси бошқача кечади.\n- Ҳозиргача қайси футболчилар билан расман шартнома имзоланди?\n- Ўтган йилги таркибни деярли тўлалигича сақлаб қолдик. Бу энг катта ютуғимиз бўлди. Амалда шартномалари бўлган футболчилар машғулотларда иштирок этишяпти, уларга тўлалигича ишонаман. Ўз ўрнида бу йигитлар ҳам мен ва мухлисларга бўлган ҳурматлари сабаб жамоада қолишга қарор қилишди.\nБунинг учун уларга раҳмат айтаман. Янги таклиф этилганлар билан январь ойи охирида шартнома имзолашга қарор қилдик. Ҳозирда 3-4 нафар футболчи кўрикдан ўтяпти. Ўз ўрнида легионерларни ҳам кўрик учун таклиф қилганмиз. Улар тез орада сафимизга келиб қўшилишади.\n- Легионерлар лимитига ҳам ўзгартириш киритилди. Аниқроғи, янги мавсумдан бир жамоада беш нафар хорижлик футболчи ўйнаши мумкин. Шу ўринда, сиз ана шу 4+1 лимитидан фойдаланасизми?\n- Насиб қилса, имкониятдан тўлиқ фойдаланмоқчимиз. Лекин бу дуч келган легионер билан шартнома имзолаш дегани эмас.\n- Ўтган мавсум жамоа шарафини ҳимоя қилган легионерлар тақдири нима бўлади?\n- Менимча, ҳар икки сербиялик футболчимиз ҳам янги мавсумни «Қўқон-1912»да бошласа керак. Шу кунларда Дарко Гожковичнинг сафимизга келиб қўшилиши кутиляпти.\nФилипп Райевац ҳозир Сербияда ҳордиқ чиқармоқда. Агар тўпурар футболчимиздан кучлироқ ҳужумчи топа олмасам, у ҳам жамоада қолади.\n- Умумий олсак, ўтган мавсум Райевац ёмон ўйин кўрсатмади...\n- Тўғри, биз кутган ўйинни намойиш эта олди. Лекин унинг потенциали янада кучлироқ эди. Ўз ўрнида жароҳати ҳам бунга имкон бермади. Бошқа томондан, Филиппга мамлакатимизнинг етакчи жамоалари қизиқишяпти. Билишимча, «Бунёдкор» ва «Локомотив» клубларидан таклиф олган.\nЎзим футболчи бўлганим учун уни тўғри тушунаман. Райевацдан ташқари асосий таркибда ўйнаган деярли барча маҳаллий футболчиларимизга таклифлар тушди. Лекин улар билан гаплашдим, жамоада қолишларини илтимос қилган пайтларим бўлди. Қувонарлиси, улар йўқ дейишмади.\n- Ўтган йилги таркибдан кимлар кетди?\n- Умуман олганда, ҳамма қолди, дейиш мумкин. Ёш футболчимиз Аваз Маматхўжаевни ижара асосида «Навбаҳор»га бердик.\n- Жавоҳир Сиддиқов «Пахтакор»дан «Қўқон-1912» жамоасига ўтгач, ўйинида анча ўсиш кўзга ташланди. Билишимизча, бу ярим ҳимоячига «Насаф» жиддий тарзда қизиқиш билдираётган экан. Ушбу маълумот қанчалик ҳақиқатга яқин?\n- Ҳа, бу маълумотни тасдиқлайман. Ҳозирда у олимпия терма жамоамиз таркибида Осиё чемпионатида иштирок этяпти. Хитойдан қайтгач, сафимизга келиб қўшилади.\nМендан олдин унинг ўзи барча чақирувларга рад жавобини берди. Ишончим комил, у ҳали «Қўқон-1912» жамоасида кўп йиллар тўп суради. Жавҳоир жамоамиз мухлисларининг ёқимтойига айланган. Уларни осонликча ташлаб кетмайди.\n- Қайси чизиқлар ўзгаришга муҳтож?\n- Асосан ҳужумни кучайтиришимиз шарт. Яна бир савияли форвард излаяпмиз. Биласиз, ҳамиша камида икки ҳужумчи билан ўйнайман. Ҳужумкор футбол тарафдориман. Биринчи даврада биргина «Қўқон-1912» жамоаси юз фоиз ўйинларда икки ҳужумчи билан ўйнади.\nИккинчи даврада Носир Отақўзиев жароҳат олганидан кейин бир ҳужумчи билан ўйнашга мажбур бўлдик. Филипп Райевацнинг соғлиғида ҳам муаммолар кўзга ташланди. Шунинг учун ҳам тактикани ўзимиз истамаган ҳолда ўзгартиришга мажбур бўлдик.\n- Ўтган йили Жанубий Корея чемпионатининг биринчи лигасида тўп сурган Баҳодир Пардаев «Қўқон-1912»га қайтибди. Унинг клубда қолиши ҳал бўлдими?\n- Ҳа, у юз фоиз жамоада қолади. Юқорида айтганимдек, сафимизга янги қўшилган футболчилар билан шу ойнинг охирида расман шартнома имзолаймиз. Ҳозир оғзаки келишувимиз бор.\n- Ўтган мавсум «Қўқон-1912»нинг ёшлар лигасидаги жамоаси чемпионатда бронза медалларини қўлга киритди. Ана шу таркибда ўзини кўрсатган футболчилар борми? Улардан кимларни бу йил асосий жамоада кўришимиз мумкин?\n- Асосий таркиб билан рақобат қила оладиган истеъдодли футболчилар бор. Айниқса, Муҳаммаданас Ҳасановни алоҳида айтишим керак, у қолганларга қараганда анча тез ўсди. Бу каби истеъдодли ёшлар жамоамизда етарли.\n- «Пахтакор», «Локомотив» каби клубларимизда бўлаётган ўзгаришларни кузатиб боряпсизми?\n- Албатта. «Пахтакор» «Насаф» футболчилари эвазига таркибини кучайтириб олди. Лекин Қарши жамоаси сезиларли даражада кучсизланди, дея олмайман. Бир нарсани унутмаслик керак, бу клубда Рўзиқул Бердиев бор ва у қўл остидаги жамоани яна кучайтириб олади.\nТаъкидлаш лозимки, Суперлигада осон ўйинлар бўлмайди. «Локомотив», «Насаф», «Пахтакор» ва «Бунёдкор»дан ташқари қолган жамоалар ҳам таркибларини сезиларли даражада кучайтириб олиш имкониятига эгалар.\nЎтган йили биринчи лигага тушиб кетган 4та жамоадаги энг етакчи футболчилар ўзларига Суперлига клубларидан паноҳ топишлари аниқ. Шундан келиб чиқиб айтиш мумкинки, қолган 8та жамоага ҳам жиддий қарашга тўғри келади. Бир сўз билан айтганда, янги мавсумда мухлислар зерикиб қолишмайди.\nЯнгиликлар » Спорт » Нўъмон Ҳасанов: "Сўнгги 10 йил ичида футболимиз тўхтаб қолганди"\n23:38 Олий Лига. 20-тур натижалари ва тўлиқ жадвал


«Ўргимчак одам»даги икки актёр Гиннеснинг рекордлар китобига киритилди - ShouBiz.uz\nЯнгиликлар 13:40 | 2.2.22\nОлдинги рекорд «Ғаройиб одамлар» фильмларида роль ўйнаган Патрик Стюарт ва Хю Жекманга тегишли бўлган\n«Ўргимчак одам» фильми орқали танилган актёрлар Тоби Магуайр ва Уиллям Дефо Гиннеснинг рекордлар китобига киритилди.\n«Ўргимчак одам: Уйга йўл йўқ» фильми намойиш этилганидан кейин Тоби Магуайр ва Уиллям Дефо Мarvel комиксларида энг узоқ вақт хизмат қилган актёрларга айланди. Олдинги рекорд «Ғаройиб одамлар» фильмларида роль ўйнаган Патрик Стюарт ва Хю Жекманга тегишли бўлиб, улар 16 йилу 232 кун давомида компанияда фаолият юритган. Магуайр ва Дефо томонидан ўрнатилган сўнгги рекорд 19 йил 225 кунни ташкил этади.\nАктёрларнинг «Ўргимчак одам: уйга йўл йўқ» фильмидаги иштироки мухлисларда қаҳрамонларга нисбатан янада ҳурматни оширди ва томошабинлар учун унутилмас таассурот қолдирди. Тоби Магуайр ва Уиллям Дефо «Ўргимчак одам: Уйга йўл йўқ» фильмининг муваффақиятли чиқишида ўз ҳиссасини қўшган. Уларнинг бундай эътирофга сазовор бўлганини кўриш жуда ажойиб ва ҳаммаси 2002 йилда «Ўргимчак одам» фильмидан кейин бошланган.\nАввалроқ «Ўргимчак одам»да яшил гоблин нега бош қаҳрамон сифатида танлангани айтилган эди.\n«Ўргимчак одам’ фильмида яшил гоблиндан ташқари яна 4 та ёвуз қаҳрамон иштирок этади. Фильмда айнан унинг бош қаҳрамон сифатида гавдаланиши Питер Паркер билан боғлиқ. Сабаби Ўргимчак одам’нинг бувисини яшил одам ўлдирган бўлади ва Питер Паркер буни билади. Уларнинг ўртасида кечган жангда яшил гоблин ўргимчак одамга энг катта қаршилик кўрсата олгани у», — дейди фильм режиссёри.


Марказий сайлов комиссиясида Сенат аъзолари рўйхатга олинди - Darakchi\nМарказий сайлов комиссиясида Сенат аъзолари рўйхатга олинди\nСИЁСАТ 17.01.2020, 22:51\nЖорий йилнинг 17 январь куни Ўзбекистон Республикаси Марказий сайлов комиссиясининг навбатдаги йиғилиши бўлиб ўтди. Йиғилишни Марказий сайлов комиссияси раиси М.Абдусаломов олиб борди. Бу ҳақда Марказий сайлов комиссияси Матбуот хизмати хабар берди.\nМажлис кун тартибидан Ўзбекистон Республикаси Олий Мажлисининг Сенати аъзоларини рўйхатга олиш ва Ўзбекистон Республикаси Олий Мажлисининг Қонунчилик палатаси ҳамда Сенатининг биринчи мажлисларини чақиришга оид масалалар кўриб чиқилди.\nЎзбекистон Республикаси Сайлов кодексига мувофиқ, Сенат аъзоларининг сайлови Қорақалпоғистон Республикаси Жўқорғи Кенгеси, маҳаллий Кенгашлар депутатлари сайланганидан кейин бир ойдан кечиктирмай ўтказилади.\nМарказий сайлов комиссияси Қорақалпоғистон Республикаси Жўқорғи Кенгесига, маҳаллий Кенгашларга сайлов якунлари эълон қилинганидан кейин Сенат аъзоларини сайлаш учун қўшма мажлислар ўтказилишини эълон қилади.\nУшбу қоидаларга мувофиқ Ўзбекистон Республикаси Олий Мажлисининг Сенати аъзолари сайлови бўйича Қорақалпоғистон Республикаси Жўқорғи Кенгеси, вилоятлар, туманлар ва шаҳарлар давлат ҳокимияти вакиллик органлари депутатларининг қўшма мажлислари 2020 йилнинг 16-17 январь кунлари ўтказилди.\nЎзбекистон Республикаси Сайлов кодексига мувофиқ, Марказий сайлов комиссияси қўшма мажлисларнинг баённомалари асосида Сенат аъзоларини рўйхатга олади. Рўйхатга олишдан кейин уларга гувоҳнома ва кўкрак нишонларини топширади.\nМажлисда 2020 йил 16-17 январь кунлари Ўзбекистон Республикаси Олий Мажлисининг Сенатига ўтказилган сайлов якунлари тўғрисидаги Қорақалпоғистон Республикаси Жўқорғи Кенгеси, маҳаллий Кенгашлар депутатларининг қўшма мажлислари баённомаларига асосан Олий Мажлис Сенати аъзолари рўйхатга олинди.\nМажлисда Ўзбекистон Республикаси Олий Мажлисининг Қонунчилик палатаси ҳамда Сенатининг биринчи мажлиларини чақиришга оид масала ҳам кўриб чиқилди.\nЎзбекистон Республикаси Конституциясининг 81-моддасига ва Сайлов кодексининг 14-моддасига мувофиқ, Ўзбекистон Республикаси Олий Мажлиси Қонунчилик палатаси ва Сенатининг биринчи мажлислари Марказий сайлов комиссияси томонидан чақирилади.\nМажлисда Ўзбекистон Республикаси Олий Мажлиси Қонунчилик палатаси ҳамда Сенатининг биринчи мажлислари 2020 йил 20 январь куни Тошкент шаҳрида чақирилиши белгиланди.


Иорданиянинг Бағдоддаги элчихонаси олдида портлаш содир этилди. Натижада уч киши нобуд бўлди.\n24 январ 2021, Тошкент вақти: 17:44\nҲозирча қўпорувчилик сабаблари маълум эмас. Ўтган ҳафтада Иордания Саддам Ҳусайннинг икки қизига сиёсий бошпана берган эди.\nЎтган тунда Тикрит шаҳри ёнида бир неча киши ҳибсга олинди. Улар коалиция кучларига қарши ҳужум уюштиришни режалаштирганликда гумон қилинмоқда.\nҲибсга олинганлар орасида икки генерал ҳам бўлган. Генераллар Саддам Ҳусайннинг қаердалигини аниқлаш мақсадида сўроқ қилинмоқда.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари «Бир том остида, аммо айро-айро…»\t12:21, 26 ноябрь 2016\t— Турмуш қурганимизга саккиз йилдан ошди. Икки қиз, бир ўғилни катта қилаяпмиз. Турмушимиз бошидан силлиқ бўлмаган. Янги келинчаклигимдаёқ эрим хиёнат қилган экан. Бироқ ёш ва тажрибасиз бўлганим учун унинг ҳаракатларини сезмаганман. Билганимдан кейин эса ақли кириб қолар, деб ўйлаганман. Устига-устак, катта фарзандларим қиз бўлгани учун ўғил туғиб берсам, ҳаммаси ўзгаришига умид қилганман-да. Лекин чучварани хом санаган эканман. Паҳлавонимизнинг дунёга келиши ҳам ҳеч нарсани ўзгартирмади. Эрим кундузи ишлайди, тунларни эса кимларнингдир туғилган куни, гап-гаштак баҳонасида кўчада ўтказади. Яна телефонига турли жувонлар қўнғироқ қилиб, «Фалон жойда кўришайлик», деганини эшитиб қоламан. Уйга қайтганида эса аёллар уст-бошидан атирининг ҳиди анқиб туради. Албатта, қайнота-қайнонам ҳам ўғилларини тартибга чақиришади, аммо сира таъсирини сезганим йўқ. Хўжайинимнинг ўзи «Чидасанг шу, чидамасанг катта кўча, ўн саккиз ёшлисига уйланиб олавераман. Фақат болаларни ташлаб кетасан, сенга уларни бериб қўймайман», дейди. Фарзандларимнинг келажагини ўйлаб, барига кўз юмаяпман. Бироқ сабрнинг ҳам чегараси бўлади-ку! Турмуш ўртоғимдан хиёнатининг сабабларни суриштирсам, «Ўзим шунақа одамман, борим шу», деган жавобни оламан. Билишимча, кўчадаги аёллардан бири «Хотининг билан ажраш, сенга ўзим ўғил туғиб бераман» деганида, рози бўлмаган. Ҳозир худди қўшнилардек яшаймиз. Болаларни яхши кўриб эркалайди-ю, менга сира эътибор бермайди. Меҳр бор-у, муҳаббат йўқдек. Нима қилсам, эримни бу йўлдан қайтара оламан. Маслаҳат беринг.\nҚайнонажон: — Қизим, «Меҳр бор-у, муҳаббат йўқ», дебсиз. Меҳр қозонган болажонларнинг онаси нечун муҳаббат қозонолмас экан? Ҳаммаси ўз қўлингизда. Инсон нимани ният қилса, нималардан хавфсираб юрса, ўшани чақириб олади, дейишади. Шунинг учун аввало ниятингизни яхши қилиб, «ажрашаман» деган сўзларингизни унутинг. Жуфти ҳалолингизни яхши кўринг, чиройли муомала қилинг. Эркаклар кўзи ва қулоғи билан севади. Шунинг учун уларнинг муҳаббатини қозониш у қадар мушкул эмас аслида. Аёллик маҳоратингизни ишга солинг. Турмуш ўртоғингиз ота-онасининг сўзларига қулоқ солмаётган бўлса, билингки, унинг оиладан кўнгли қолган, уйдан безиган. Демак, хонадонингизда яхши кайфият пайдо қилиш керак. Ўз устингизда ишлашдан, янгидан-янги қирраларингизни кашф қилишдан сира эринманг. Уйнинг тоза, кийимнинг дазмолланганлиги ўз йўлига, сиз унга яхши суҳбатдош, кўрганда дили яйрадиган ёр бўлинг. Биз эса доим оилангиз тинчини сўраб дуодамиз. Барно ИЛҲОМОВА, руҳшунос: — Қарс икки қўлдан чиққанидек, муносабатларининг совушида ҳам икки томоннинг ўзига яраша «ҳисса»си бўлади. Сўзларингиздан йиллар давомида ҳаммаси ўз-ўзидан ўнгланиб кетишини кутганингизни тушундим. Кутиб ўтириш билан иш битганида, шу чоққача турмушингиз аъло бўлиши керак эмасмиди? Лекин ундай эмас, энди ҳаракат қилиш, курашиш вақти етди. Сўзларидан турмуш ўртоғингизнинг ўзгариш нияти йўқ, токи биринчи қадамни сиз ташламас экансиз, бари ўз ҳолича қолаверади. Билсангиз, эркаклар ҳаётда ўғил, ходим, бошлиқ, ота ва эр каби бир қанча вазифаларни бажаришади. Аммо улардан бу вазифаларнинг барини аъло даражада уддалашни талиб қилиш керак эмас. У оталикни қойиллатаяптими, шу қиррасини кўра билиш лозим. Ахир вазифаларидан ҳеч бирини эплай олмайдиганлар ҳам бор-да ҳаётда. Ўзингизни тушкунликдан халос этишга ҳаракат қилишингиз лозим. Одатда аёл киши ўзига паст баҳо бера бошласа, тушкунликка тушиб қолади. Аксига олгандек бундай кайфиятда киши яхши томонларини кўролмайди, фақат ожизликлари-ю уддасидан чиқолмаган ишларини ёдда сақлаб қолади. Натижада депрессия ортиб бораверади. Шунинг учун бир кундалик тутиб, ҳар куни ётишдан аввал кун давомида уддалаган ишларингиздан камида 5 тасини ёзиб қўйишни тавсия қиламан. Ташқи кўринишга алоҳида эътибор бериш ва турли кийим-кечак, пардоз воситалари хариди ҳам киши кайфиятининг кўтарилишига сабаб бўлади.


Kutubxona - Shodiyor Hazrat Ismat. Gʻafur muallim (hikoya) / Kiril\nSiz shu sahifadasiz: Shodiyor Hazrat Ismat. Gʻafur muallim (hikoya) / Kiril\nМуаллифШодиёр Ҳазрат Исмат Асар номиҒафур муаллим (ҳикоя)\nТилЎзб Ҳажм13KBБезатишUzgen (admin@kutubxona.com) Қўшилган2012/07/10 Манбаhttp://www.ziyouz.com/index...\nҒафур муаллим (ҳикоя)\nУнинг бобосини Зиёд аттор дейишарди. Уйлари қишлоқнинг тепароғида, сувга яқин жойлашганди. Лекин улар деҳқончилик билан шуғулланмасди. Зиёд аттор фақатгина молларини шаҳардан опкелиб, устига устамасини қўйиб, қишлоқнинг одамига сотиб, рўзғорини тебратган.\nЗиёд аттор болаларни яхши кўради. Уларга ҳолва, майиз, парварда ва бошқа шунга ўхшаш нарсаларни инъом қилади. Шу важдан бўлса керак, қишлоқ болалари уни кўрди дегунча, ортидан эргашади. Аттордан улушини олади. Эвазига унинг оту эшагини суғоради, молу қўйларига ўт солади. Тагини курайди. Зиёд атторнинг уйи худдики, болалар боғчасига ўхшайди.\nЗиёд атторнинг Ёқуб исмли ўғли бор. У отасининг уйига эгалик қилади. Ёқуб ҳам бошда ота касби – атторлик билан шуғулланди. Бироқ эплай олмади. Сўнг, тоға касби – қассоблик билан кун кечира бошлади. Ота-боланинг рўзғори битта. Қора қозонни Ёқубнинг хотини қайнатади.\nЗиёд аттор неварали бўлади. Унинг отини эса Ғафур деб қўйишади.\nЗиёд аттор... Ёқуб қассоб... Ғафур... Мана шу шажара оралиғидаги вақт, масофа, тарих ва тақдир ҳақида одамнинг қанча-қанча орзу-ю армонлари борлигини бир карра ёдга олсангиз... Юрак чидармикан?!\nҒафур синчков бўлиб, ҳовлидаги ҳамма нарса унинг назаридан четда қолмасди. Бобосининг дўлтахонасидаги атторлик моллари қаерда қандай туришини ёддан биладиган бўлди. Отасининг анжомларини ҳам худди шу тахлит биларди.\nМомосидан, онасидан турли хил эртак, масалу маталлар эшитади. Унга айниқса, итлар билан боғлиқ бўлган воқеа-ҳодисалар жуда хуш ёқарди. Уни от билан кучук жуда-жуда ром этганди. У бир пайтлари ўзига тоғаси совға қилган – Олапарни эркаларди. У қулоғи ва думи кесилган йирик ит эди. Бола итни минганида ҳам жонивор чурқ этмасдан турарди. У от минишдан чўчир эди.\nҒафурнинг ҳатти-ҳаракатлари ўзига мос, киши ҳавасини келтирарди. Унинг зийраклиги ва катталарга хос салмоқ билан гапириши ва фикрлаш тарзи атрофдагилар учун ажабтовур туюларди. У ҳаётдан кўрган ва кўраётганларинидан недир сабоқ олаётганди. Уйдагилар: бувиси, онаси, отаси-ю бобосидан эшитаётганларидан ҳам недир ибрат олар эди. Мана шундай дамларда унинг юрагидаги, ақлидаги недир бўшлиқлар гўёки тўлишаётгандек эди. Бу ҳисдан унинг ўзи ҳам, унга кўз-қулоқ бўлиб турганлар ҳам бирдек хурсанд эди.\nҒафур бирданига олам, борлиқ, туриш-турмуш ҳақида ўйлай бошлади.\nБобосининг оти касал бўлиб қолди. Эмлашди. Фойдаси бўлмади. От борган сари ҳолидан тойиб, сўлайиб қолди. Бобо отнинг ёлларини силади. Унинг хўрлиги келди. Буни кузатиб турган болакайнинг кўзларига эса ёш келди. У бобосининг шу билан бирга отнинг ёнига чўкка тушди. Улар биргаликда отнинг ёлларини силаб, баданларини қашлашди. От эса бошини ерга солганича ётарди. Бола унинг бошларини силаганда, от кўзларини юмди. Афтидан, бу сийлов унга ёқаётганди. От бироз туриб кўзларини очди-ю уларга қаради. Сўнг яна кўзларини юмиб олди. Отнинг кўзларидан ёш сизиб оқди. Боланинг эти увушди, у бир отга, бир бобосига қараб турарди. Бобо эса кўзларини неварасидан яширди. Боланинг ҳам юзи намланди. Бобо аччиқ хўрсинди.\nЗиёд атторнинг оти ўрнидан турмайди. Отни Ёқуб қассоб ҳалоллаб олади. Унинг гўштини рўзғорда ким еса ейди-ю, лекин Зиёд аттор билан невараси – Ғафур бир чимдим татиб ҳам кўришмайди. Отдан айрилиш Ғафур учун ҳаётдаги катта сабоқнинг бошланиши эди.\nОрадан вақт ўтиб Олапар ҳам ўз-ўзидан йўқолиб қолади. Ғафур уни қидириб қариндошлариникига боради. Дашту қирларни излайди. Бариси бефойда. Олапар топилмайди. Анча вақтдан кейин Отқамар дарасида Олапарнинг ўлиб ётганини эшитади. Бобоси билан бирга у ерга борди. Итни кўради. Хўрлиги келди. Ўпкаси тўлиб, йиғлайди. Ўша дамда бобосининг, яхши ит ўлигини эгасига кўрсатмайди, деган гапи унга таскин беради.\nЭнди Ғафур ҳаётдаги йўқотиш, айрилиқлар ҳақида ҳам ўз-ўзидан ўйлай бошлайди. У ўзича яхши-ю ёмонни, фойда-ю зарарни солиштира бошлайди. Ғафур қушлар, ҳайвонлар ҳақидаги хаёллардан энди одамлар ҳақида улар орасидаги тафовут хусусида фикр юрита бошлади. Энди у одамлар, рўзғор, оилалар орасидаги номутаносибликлар ҳақида ўйлар эди.\nУ жўраси Икромнинг нега отасиз яшаши кераклигини, Ҳошим бобонинг кампири нега ўлиб қолиши керак, Иноят бобо нега ароқ ичади, дея ўзига ўзи савол берарди.\nҒафур бу дунёнинг охири, ҳаётнинг синоатларидан тезроқ бохабар бўлишига ошиқарди. Дунёни охирига қадар билгиси келарди. Ёш Ғафурга хаёллари тутқич бермасди. У савол беравериб, ҳаммани безор қилганди. У ниманидир кашф қилмоқчи бўларди. Ва бу борада ўзини ихтиронинг уддасидан чиқа олмаётган ношуддек сезарди.\nҒафурни онаси оқшом тоғорага солиб чўмилтирди. Сочларини кузади. Тирноқларини олди. Унга атаб халта тикишди. Аталган халта худди бобосининг атторлик тўрвасига ўхшаб кетарди. Эртасига эрталаб халтасига қалам, дафтар, сиёҳдон солиб бобоси қўлига олди. Кейин Ғафурни ҳам қўлидан тутиб йўлга опчиқишди. Бобо невараси билан мактабга бораётган эди. Уни олд партага ўтиргизишди. Бобоси уни ўзининг эски ошнаси - Шермат муаллимга топширди.\nҒафур дарсларни яхши ўзлаштирди. Одоби, хулқи жойида эди. Унга ўқитувчиларнинг ҳам ўқувчиларнинг ҳам бирдек ҳаваси келарди. Синфида ҳамма унинг гапига қулоқ соларди. У худди шу тахлит – ҳавас қиладиган даражада мактабда ўқиди.\nМактабни битиргандан сўнг, уни отаси – Ёқуб қассоб Жиззахга муаллимлик курсига опкелади. Таассуфки, Ғафур имтиҳондан йиқилади. Кейин қишлоққа қайтишдан уялиб, ўша ерда чўлни ўзлаштириш бригадалардан бирига ишга киради. Яна тинимсиз ўқийди, ҳам ишлайди. Кўп нарса унга алам қиларди. У ўзини қасдма қасдига яшаётгандек сезарди. Ғафур тақдирида нима борлигини тезроқ билгиси келиб, жангдаги саркарда каби ҳаётига пешвоз чиқарди. У недир ёруғлик кўришни истарди. У муаллимлик курсига киришни ва уйланишини ўйларди. Кечалари уйқуси қочарди.\n«Ҳаммасига чидайман, ёруғ кунларим олдинда, яратганнинг менга айтгани ҳам бордир. Мен эса фақат сабот билан олға юришим керак.» Унинг хаёллари мана ўйлар билан банд эди. Ҳаёт уни қаттиқ синади. Дардга йўлиқди. Уч йил яна шифохонада ётди. Шунда ҳам унинг қўлидан китоб тушмади. Дардни берган худо даъвосини ҳам беради, деганидек Ғафур тузалди. Жиззахдаги муаллимлик курсини ҳам битирди. Унинг юзи ёруғ бўлди. Елкасидан тоғ ағдарилиб, жонажон қишлоғи – Жомга йўл олди.\nМактабда математика фанидан сабоқ берадиган муаллим бўлиб ишга жойлашди. Ҳамма билан тез тил топишиб кетди. Ғафур муаллимнинг математикадан дарс ўтиши бўйича атроф мактаблари орасида олдига тушадиган йўқлиги рост. У бир пайтлар ўқитган болалари бугунги кунда ўзи билан бирга хизмат қилишади. Кўпчилик ота-оналар ўз болаларини Ғафур муаллим ўқитишини жуда-жуда исташадилар.\nҒафур муаллим бахтини ростакамига мактабидан топди, десак муболаға бўлмайди. У турмуш ўртоғи – Зумрадхонимни ҳам ўз ўқувчилари орасидан топди. Муаллимнинг мактубларини маҳбубаси – Зумрадга ўз ўқувчиси – Элдор элтиб берарди. Зумрад ҳам худди эртакдаги каби ҳавас қилса арзийдиган заифа. Ғафур муаллимнинг кўнглини тушунади. Эри билан фахрланади.\nҒафур муаллим ўзига, кучига, тўлеига ишонади. Давраларда ўзи ўқитган болаларнинг ҳозирги кунда эришган муваққиятларидан сўзлаб беради.\n"http://www.kutubxona.com/wiki/index.php?title=Shodiyor_Hazrat_Ismat._Gʻafur_muallim_(hikoya)_/_Kiril&oldid=13816" dan olindi


Ўш мактаблари: Милиция ваъда қилган йўл ҳаракати хавфсизлиги дарсларини бермаяпти - ҚИРҒИЗИСТОН ЯНГИЛИКЛАРИ\nЎш мактаблари: Милиция ваъда қилган йўл ҳаракати хавфсизлиги дарсларини бермаяпти\nИИВ йўл ҳаракати инспекторларини мактабларда йўл ҳаракати қоидалари дарсликларидан лекциялар ўқишга ва ўқувчиларни йўлдан ўтишларига кўмаклашишга буюрганди. Мактаблар мутасаддилари лекциялар ўтилмаётгани, улар биноси олдида навбатчи инспекторлар йўқлигини билдирмоқдалар.\nЎш шаҳар йўл ҳаракати хавфсизлиги бўлими бошчиси Шайирбек Шакировнинг хабар қилишича, ҳуқуқни ҳимоя қилиш органлари ходимлари ўқувчиларга йўл ҳаракати қоидаларини тушинтириб, кичик синфдагиларни йўлдан ўтишларига кўмак кўрсатмоқдалар.\nАвтомобиллар билан гавжум кўчалар бўйида жойлашган мактабларда тонги соат 7 дан ўқув соатлари якунигача йўл хавфсизлик хизматининг 65 ходими патруллик олиб борадилар.\nШакировнинг айтишича, йўл ҳаракати қоидаларини юқори синф ўқувчиларига ҳам ўқитиш керак.\n«Ҳатто 10-11чи синф ўқувчилари ҳам йўлнинг белгиланган жойидан ўтишмайди», —деди Ўш йўл хавфсизлиги хизмати бошчиси.\nСуҳбатлар олиб борилмади\nНариманов номли мактаб ўқитувчиси Жанна Шералиева улар ўқув даргоҳида милиционерлар йўл ҳаракати қоидалари бўйича тушунтириш ишларини олиб бормаганларини айтди.\nУнинг сўзларига кўра, ўқувчиларга йўл ҳаракати қоидаларини синф раҳбарлари ўргатмоқдалар.\nЛенин мактаби завучи Озода Абдулфазиева эса, ўқувчилар билан тушинтириш ишлари олиб борилмаганига ўқув йилининг эндигина бошлангани сабаб бўлиши мумкин, дея ҳисоблайди.\nУнинг сўзларига кўра, ўтган йили йўл ҳаракати инспекторлари ўқувчилар орасида тушунтириш ишларини олиб борганлар.\nЮқори синф ўқувчилари норози\nЮқори синф ўқувчилар Kloop.kg мухбирлари билан суҳбатда ўз мактаблари олдида болаларни йўлдан ўтказаётган инспекторларни кўрмаганларини тасдиқладилар.\nЎз исмини ошкор қилишни истамаган 11 синф ўқувчиси сўзларига кўра, йўл ҳаракати қоидалари дарслари улар мактабида ўтмаган ва ўтишнинг ҳожати йўқ.\nЯна бир мактаб ўқувчиси эса, мазкур тушинтириш ишлари ўтган йили бўлганини, бу йил эса йўл ҳаракати қоидалари дарслари ўтмаётганини айтиб ўтди.\n2010 йили йўл ҳаракати ҳодисалари оқибатида Ўшда икки мактаб ўқувчиси ҳалок бўлган ва 36 ўқувчи шифохонага ётқизилган. 2011 йилнинг биринчи уч кварталида бу кўрсаткич қарийб иккига ошган.\nЎш ички ишлар бошқармаси матбуот котиби Замир Сидиков бу йилги цўл ҳаракати ҳодисаларининг кўплигини қоидаларга амал қилмаслик билан изоҳлади.\n«Бу йил йўл транспорт ҳодисалари кўпроқ, чунки ўтган йили комендантлик соатига боғлиқ автомобиллар озроқ эди», —деди Сидиков.\nАввалги мақолаЎш Давлат Университети ваъда қилинган вай-файни олмади\nНавбатдаги мақолаҲуқуқ ҳимоячиси Ўшнинг «Кабар Юг» газетасини «миллатчилик»да айбламоқда


Вашингтон штатидан ўзини «мустақил олим» деб атаган шахс сургундаги ўзбек айирмачиларининг етакчиси учун АҚШдаги агент сифатида рўйхатдан ўтган.\nАсли Украинадан бўлган микробиолог Андрей Хомутов чет эл агентларини рўйхатдан ўтказиш тўғрисидаги қонунга (FARA) мувофиқ, Аманбай Базарбаевич Сагидуллаевга Америка ва халқаро етакчилар билан ёзишмаларида ёрдам бермоқда. Ҳозир Норвегияда яшаётган Сагидуллаев Ўзбекистоннинг шимоли-ғарбий қисмида жойлашган, мазкур мамлакат таркибига кирувчи республика учун мустақилликка интилаётган «Alga Karakalpakstan» партиясининг раҳбаридир.\nУнинг айтишича, ушбу муаммони ҳал қилиш мақсадида Исроил сингари муваффақиятли «қуруқ» мамлакатларнинг баъзи ноу-хауларини қўллаб, бутун дунё бўйлаб алоқаларини ишга солмоқчи.\n«Пахтачилик сиёсати кўп йиллар давомида Ўзбекистон халқи учун зарарли бўлиб, Қорақалпоғистон Республикасида атроф-муҳитнинг кескин таназзулга учрашига олиб келди, – дейди собиқ сиёсий маҳбус ва ўзбек пахтаси бойкотида етакчи роль ўйнаётган Германиядаги Ўзбекистон инсон ҳуқуқлари форуми нодавлат ташкилоти ижрочи директори Умида Ниёзова. – Қорақалпоғистонга етказилган зарар минтақадаги кескин сув танқислигига қарамай, ҳанузгача Қорақалпоғистонни пахтачиликдан озод қилмаган Тошкентдаги марказий ҳукумат томонидан содир этилаётган жиноятдир».\n-Айни пайтда айирмачилик масаласини кўтариш менга жуда хатарли ҳодиса бўлиб туюлмоқда,- деди у. – Ҳеч қандай демократик институтлар ва эркин матбуот бўлмаган бир пайтда Қорақалпоғистон халқининг Ўзбекистондан ажралиб чиқишга қандай муносабатда бўлишини айтиш қийин».\nУнинг фикрича, кенг миқёсда пахта етиштириш натижасида келиб чиқадиган атроф-муҳитнинг бузилиши, ҳатто энг оғир қурбонлари бўлса ҳам, «Қорақалпоғистон аҳолисига қарши мақсадли ёки қасддан камситишни» англатмайди.\n«Мажбурий меҳнат, ерларни мусодара қилиш, қонунбузарлик, коррупция, пахта экиш ва топшириш бўйича буйруқлар бутун Ўзбекистонда мавжуд, – дейди Ниёзова. – Умуман, инсон ҳуқуқлари муаммолари, хусусан, пахтачилик соҳасидаги меҳнат ҳуқуқлари бутун Ўзбекистон бўйлаб долзарбдир».\nХотинини пичоқлаган сайрамлик «қиссаси» мемларга кўчди\nИжтимоий тармоқда «бошқа динга кирди» дея хотинини пичоқлаган ўзбек заҳарханда қилинган мемлар пайдо бўлди. Қозоғистоннинг Сайрам туманида яшовчи 34 ...\nПрезидент Мирзиёев 2 сентябрь куни Ислом Каримовни хотирлаб, унинг ҳайкали пойига гулчамбар қўйди. Шу куни мамлакат Олий Мажлиси Сенати, ...


Эркаклар билиши шарт булган топ 20 фазилатлар хакида - Tush tabiri\nЭркаклар билиши шарт булган топ 20 фазилатлар хакида\nАвтор tushlartabiri На чтение 4 мин Просмотров 13 Опубликовано 14.02.2020\nСавол беришнинг муҳимлиги\nИнсонларни ҳукм қилма\nҲақиқий еркак маҳоратларини та`рифлаш қийин ва ҳар кимда бу ҳақида о`з фикри бор. Аммо еркак учун муҳим бо`лган бир неча маҳоратлар ва қобилиятларни айтиб о`тишимиз мумкин:\n1. Машинани механик “коробка” билан бошқариш. Бошида қийин ко`риниши мумкин, аммо омаднинг асосий омил бу – амалиёт.\n2. Параллел` парковка қилиш. Бу нарса 95% билимдан ва 2% сезгирликдан иборат.\n3. Яхши го`шт тайёрлаш.\n4. Машина мойини алмаштириш. Бу машинага янада яқинлаштиради.\n5. Г`илдиракни алмаштириш. Бу жуда осон, аммо бунга куч сарфлаш керак.\n6. Девордаги тешикни ямаш.\n7. Галстукни бог`лашни билиш.\n8. Хожатхонадаги сув оқиб турган бочкани туг`ирлаш.\n9. Трубани тозалаш. Уйингиздаги биринчи сантехник бу сиз!\n10. Ко`йлакни дазмоллаш. Хотинингиз уйда бо`лмаслиги мумкин. Шунинг учун ҳар қандай вазиятга тайёр туриш керак.\n11. Табиятда гулхан ёқиш.\n12. Кучли сув оқимида сузишни билиш.\n13. Яхши массаж қила олиш.\n14. Туфликни ялтирлаганча тозалаш.\n15. Хазилкашлик қобилияти. (Ме`ёрида албатта)\n16. Кийимга тугмани тика олиш.\n17. Болалар памперсини алмаштириш. Бу сиз о`йлаганча осон иш емас!\n18. Очиқ жойда харита ва компасни қандай ишлатишни билиш. Албатта смартфон қулайроқ, аммо ҳар жойда ҳам алоқа ва елект бо`лавермайди.\n19. Шиша ва банкаларни оча билиш.\n20. Аёлни учрашувга таклиф қилиш.\nАлбатта, яна жуда ко`пгина қобилиятлар мавжуд. Агарда сизда янада ко`проқ фикрлар бо`лса, биз сиздан изоҳларингизни кутиб қоламиз.\nАждарҳо о`рмонда бо`рини тутиб олиб шундай деди:\n– Қара, сени ёзиб қо`яман: “Бо`ри, кулранг, бир дона”. Бугун тушликга келасан ва мен сени еб қо`яман. Тушундингми?\n– Саволлар борми?\nБо`ри хафа бо`либ кетди.\nАждарҳо о`рмонда сайр қилишда давом етди. Тулкини ко`риб қолди ва уни ҳам ушлаб олди.\n– Тулки, сени ёздим: “Тулки, малла, думли, бир дона”. Бугун кечки овқатга келасан ва мен сени еб қо`яман. Тушундингми?\nТулки ҳам хафа бо`либ кетди.\nАждарҳо ё`лида давом етди. О`рмонда яна қуённи ушлаб олди ва деди:\n– Қуён, мен сени ҳам ёзиб қо`яман: “Қуён, кул ранг, узун қулоқ, бир дона”. Ертага меникига нонуштага келасан ва мен сени еб қо`яман. Тушундингми?\n– Келмасам бо`ладими?\n– Бо`лади. Сени ро`йхатдан о`чириб ташладим!\n“Сен унда биринчи бо`лмаслигинг мумкин…”\nСен унда биринчи бо`лмаслигинг мумкин, аммо оҳирги ва ягона бо`лишинг мумкин. У сени севиб қолишдан олдин севган. Аммо агарда у сени ҳозир севса муаммо нимада?\nУ мукаммал емас, аммо сен ҳам мукаммал емассанку, сизлар ҳеч қачон бирга мукаммал бо`лолмайсизлар. Лекин у сени юзингда таббасум пайдо қилса, ана шунда икки маротаба о`йлаб ко`р; агар у сенга инсон бо`лиш имкониятини берса, хаттолар қилса, уни маҳкам ушла ва унга керакли нарсани беришга ҳаракат қил.\nУ сен ҳақингда кунида ҳар сония о`йламаслиги мумкин, аммо у сенга о`зининг бир қисмини бериши мумкин, чунки сен унинг юрагини синдиришинг мумкинлигини билади.\nУни ранжитма, уни о`згартирма, баҳолама ва ундан жуда юқори бо`лган нарсаларни кутма. У сени бахтли қилганда таббасум қил, у сени жаҳлингни чиқарганда мулойимлик билан айт ва у ёнинда бо`лмаганда сог`иниб яша.\n24 ёшдаги о`г`ил отаси билан поездда кетмоқда.\nО`г`ил поезд ойнасидан бошини чиқариб: Дада, қаранг, дарахтлар орқага кетмоқда..\nстйле=”техт-алигн: жустифй;”>Ота о`г`лига қараб кулиб қо`йди. Уларнинг ёнида ёш ер-хотин о`тирган еди ва улар 24 ёш инсонни бунақанги бола каби қилиқларини ко`риб ҳо`рсиниб қо`йишди.\nО`г`ил яна: Дада, булутлар ҳам биз билан бирга юрмоқда…\nЁш ер-хотин бу сафар жим о`тиришолмади ва унинг отасига: Нима учун о`г`лингизни шифокорга ко`рсатмагансиз?\nОтаси кулиб шундай жавоб берди: Ха, мен шифокорга ко`рсатдим. Биз ҳозир касалхонадан келяпмиз. О`г`лимнинг ко`злари ко`р бо`либ туг`илган еди ва бугун уни операция қилишди. Ҳозир унинг ко`злари ко`ряпди.\nШундай екан, ҳар бир инсоннинг о`з ҳиқояси бор. Уларни билмасдан туриб, инсонларни ҳукм қилма. Ҳақиқат ҳайратда қолдириши мумкин!


Сўроқ | Мулоҳаза қила оладиганлар учун.\nМай 25, 2016 mulohaza Ҳикоялар\nНимага дучор бўлганини билолмади. «Тўхта!» дедилар, тўхтади. Улар полициячи эдилар. Қўлларида тўппончалари бор эди. «Қўлингдагиларни ерга қўй…» дедилар, қўлидаги елим халта ва ярмигача ичилган шароб шишасини ерга қўйди. «Қўлларингни кўтар, қимирлама» дедилар, қўлларини кўтариб, қимирламай кутиб турди. Ёнига келишди. Биттаси елим халтани титкилади, бошқаси чўнтакларини кавлаштирди.\n«Паспортингни кўрсат», дедилар. Қўлларини тушириб, паспортини олиб берди. Паспортни кўздан кечиргач, «шу», дедилар бир-бирларига қараб. Кейин «Биз билан боришинг керак», дейишди. «Мен оғайнимникига кетаётувдим», демоқчи бўлди, лекин айта олмади. Уларга эргашди. Машинага чиқди. Полициячилардан бири елим халта билан шароб шишасини ҳам олволганди. Шишанинг оғзи очиқ эди. «Тиқини йўқми?», деб сўрадилар. «Йўқ, ташлаб юборгандим», деди. «Ундай бўлса, ўзинг ушлаб, ўтир, лекин асло тўка кўрма», дедилар яримлаган шишани қўлига бериб. Машина қўзғалди. Бироз ўзига келиб, эс-ҳушини йиғиштириб олгач, сўради:\n— Мени нега олиб кетяпсизлар?\n— Жим бўл, — дедилар.\n— Айбим нима? — деди қатъият билан.\n— Жим бўл, марказга борганингда сўрайсан, — дедилар.\nҚиладиган иши оғир эди. Ишдан кейин анчагина ичиб олганди. Ўзини ҳорғин ҳис қиларди. Камзулини курсининг устига отиб, кроватга чалқанча ётиб олди. Полиция кўрмаган, маҳкамага тушмаган, назоратда тутилмаган одам эмасди. Айби не эканини билса, кўнгли жойига тушган бўларди.\nНимадир қилиши керак. Оёққа қалқди. Қулфланган эшикни тақиллатди. «Нима гап?» деди эшик устидаги радиокарнай. Илк вақтлардаги каби эмасди, немисчани яхши биларди.\n— Мени нима учун олиб келдингизлар? — деб сўради.\n— Кут, — деди радиокарнай.\n— Қўйилган айбни билишга ҳаққим бор. Айбим нималигини билмоқчиман, — деди жаҳл билан.\n— Кут, — деди радиокарнай. — Ҳозир кайфинг бор, кут…\nСигарета тутатмоқчи бўлди, воз кечди. Аввалига кроватнинг чеккасига ўтирди, сўнгра узанди. Бу ерга келганидан кейин орттирган ёмон одатлари ҳолва, зотан бу одатлардан қимор, хотинбозликни аллақачон ташлаган, қолганларини ҳам, агар ўзи истаса, бугуноқ ташлашига ишончи комил, аслида, энг муҳими — бой берган нарсалари. Пул топиш учун бу ерларга келган, пул ҳам топганди… Аммо топганидан кўпроқ йўқотганди… Пул топаман деб бахтини йўқотди… Ор-номусини айтмаганда, пулдан ташқари нимаси бўлса, ҳаммасини йўқотди…\nЧўрумда қурилаётган «Мериҳ» меҳмонхонасининг тахта қолипларини қўпоришаётганди. Ҳаво иссиқ эди. Терлаб кетишганди. Ишбайга келишганлари учун саҳар мардондан тинмай ишлаган, хийла чарчаган эдилар. «Бироз дам олайлик, Мамиш» деди ёрдамчисига. Ўтириб, сигарета тутатдилар. Баланддан шаҳарни томоша қилиб, ундан-бундан гаплашиб ўтиришарди.\n«Мамиш, — деди бирдан, — анави халойиқни кўряпсанми?»\nБармоғи билан ҳукумат биноси жойлашган кўчани кўрсатаётганди.\nМамиш кўзларини қисиб, ўша томонга тикилди ва уймалашган халойиқни кўрди.\n— Кимлар улар?\n— Қўявер, — деди Мамиш, — Улар чет элда ишлаш учун ёзилаётган одамлар. Иш ва ишчи таъминоти идораси у ер.\nГерманияда, полиция маҳкамасида, назорат остида ўтирибди. Битта сигарета чеккудек вақт ичида ўша уймалашган халойиқни кўрмаганида ёки кўрса-да, Мамишдан сўрамаганида, балки шу паллада бу ерда ўтирмаган бўларди. «Мериҳ» меҳмонхонасининг устида ўтираркан, тақдири беш дақиқа ичида ўзгариб кетганди. Бирданига бу масалага қизиқиб қолган, бир ҳафта сўраб-суриштириб, борди-келдисини билиб олганди.\nГермания дегани тўқ, фаровон, жаннатдай мамлакат экан. У ерда ишчилар деворларига гулқоғоз ёпиштирилган, иссиқ суви бўлган уйларда шоҳона яшар, пар тўшакларда ухлар эканлар. Кетганлар орасидан «ёмон» дегани чиқмади. Лекин ёзилгандан кейин дарҳол жўнатишмас экан. Навбати келганлар жўнаб кетарди. Ёзилганлар шунчалик кўп эдики, олти ой, ҳатто бир йил навбат кутаётганлар бор эди. Ҳар нарсанинг йўли топилганидай, бу ерда ҳам осонгина ва тезда жўнаб кетишнинг иложи бор экан. Эр-хотин бирга ёзилиши даркор эди. Зеро аёл ишчилар ҳеч куттирмасдан, нари борса икки ой ичида жўнатиларди. Хотин у ерга борар-бормас, эрини чақириб олиши мумкин экан. Шундай экан, эр-хотин бирга ёзилгани мақбул эмасми?! Хотин икки ой олдин кетса нима бўпти, қиёмат қойим бўлармиди?..\nБу гапларни Мамишга айтган эди, терс жавоб берди.\n«Ақлдан оздингми, уста? — деди Мамиш. — Хотин деганни ёт элларга ёлғиз жўнатиб бўларканми? Қолаверса, ғурбатда сенга пишириб қўйибдими? Нима, иш йўқми, шу ерда ҳам хоҳлаганингча иш топилади, ишлайвер. Ажнабийларнинг юзи ҳам қурсин, пули ҳам… Пул у ёқда турсин, олтин берсалар ҳам у ёқларга кетмайман мен…»\nИчида Мамишга «Каллаварам!» деганди. «Одам дегани туққан жойида эмас, тўйган жойида яшаши керак. Европани кўрамиз, маза қилиб яшаймиз, истаганимизча еб-ичамиз, мол-мулк топамиз, бунинг нимаси ёмон? Бу кунгача ўлардай ишладик, аммо биримиз икки бўлмади. Аҳмоқ! Эшакдай ишлашдан бошқа нимани ҳам билардинг сен?»\nМамиш ҳақида ана шундай деб ўйлаганди. Ўзи бўлса, эртасигаёқ хотинини етаклаб, Иш ва ишчи таъминоти идорасига олиб борди ва узундан-узоқ навбатга турди. Гал келиб, уларни қайд этишаётган чоғда амалдор:\n«Жаноб, — деди, — бегойимнинг навбати олдинроқ келиши мумкин. Бир ўзини юборасизми?»\n«Юбораман», — деди ишонч билан.\nИкки бола туққан бу хонимча энди йўлдан озармиди? Агар салгина бошқача оёқ олганини билса бас, сичқоннинг инига яширинмайдими, топиб асфаласофилинга жўнатади.\n— Ёзавер, афандим, ёзавер, — деди у. Сўнгра ичида: «Менинг хотиним сен билган енгилоёқлардан эмас… Ишонмасам, шунча йилдан бери қўйнимда олиб ётармидим», деб қўйди.\nШунча йилдан, шунча воқелардан кейин энди у ҳақиқатнинг юзига тик боқадиган бўлганди. Хато қилган экан. Мамишнинг огоҳлантиришларига қулоқ солмай, хотинини ёлғиз жўнатгани, ўзи келиб хотинининг аҳволини, бу ернинг вазиятини ўз кўзи билан кўрганидан кейин ҳам юртига қайтмагани, болаларини олиб келгани, гувоҳнома ва машина олгани… хато устига хато бўлганди. Энди бўлса, бу хатоларнинг жазосини тортаётган, изтироблар ичида қолган эди. Бировга дардини тўколмасди.\nҚанчалик ухлаганини билмайди, қулоғига эшитилган ғўнғир-ғўнғир товушлардан уйғониб кетди. Олдинига туш кўраяпман шекилли, деб ўйлади. Туш кўрмаётганини, уйғоқ эканини англагач, кўзларини очди. Хонанинг эшиги очиқ ва остонада иккита полициячи турар эди. Ҳайрон бўлди.\n«Менинг уйимда полициячи нима қилиб юрибди?» деб ўйлади. Атрофга аланглаб, полиция маҳкамасида ўтирганини тушунди. Ишдан чарчаб чиққани, трамвайда бўш ўриндиқ бўлмагани учун оёқда кетгани, хотини қовоғидан қор ёғиб кутиб олгани, ҳамишагидай — ҳатто тўшакда ҳам бўлганидай — жаврагани, жанжал чиқаргани, шундан кейин пальтосини елкасига илиб, нариги кўчадаги товуқчига боргани, ярим товуқни еркан, бир шиша шароб отволгани, итальян баққолдан гўшт консерва, нон, шароб, мева, туршак олгани, бир даҳа нарида яшайдиган ягона ва абадий дўсти Моҳирникига кетаётганида полициячилар томонидан қўлга олингани, бу ерга олиб келингани кинофильм лентасидай кўз олдидан ўтди.\nАйби йўқлигини дарҳол эслади. Охирги марта йўл ҳодисаси сабаб бўлиб, гувоҳномасини олдиргач, машинасини ҳам сотиб тинчиганди. Қаҳвахоналарга бормас, қимор ўйнамас, жанжаллашмасди. Балки кейинги олти ой ичида бу мамлакатда айб ҳисобланиши мумкин бўлган энг арзимаган иш ҳам қилмаганди. Мўминларча эрталаб ишига кетар, оқшом палласи уйига қайтарди. Агар уйида ғавғо қўпадиган бўлса, индамай ташқарига чиқар, егулик, ичимлик олиб, Моҳирникига кетарди. Полициячилар унинг «Нега мени бу ерда тутиб турибсизлар?» дейишига имкон ҳам бермай:\n— Бу ёққа кел, — дейишди.\n— Керакмас, — деди.\nКим экани аниқланди. Қонуний ҳақлари эслатилгани, адвокат ва таржимон хоҳлаш-хоҳламаслиги сўралгани, «Керакмас», деган жавоби баённомага ёзилди. Ундан кейин хотини ва қизи унинг устидан шикоят қилгани айтилгани, бунга «Бўлиши мумкин» деб жавоб бергани ёзилди.\nЗеро, анча олдин хотини бир марта доктордан «Баданида калтак излари бор» деган хулоса олган, қизини гувоҳ кўрсатиб, «Эрим мени дўппослайди» деб полицияга шикоят қилган эди. Шу боисдан ҳатто қамалишига ҳам бир баҳя қолганди. Ўшандан кейин у хотинига қўл кўтармайдиган бўлди. Бақириб-чақирар, лекин асло урмасди. Чунки эл-юрт орасида иккинчи марта шарманда бўлиш яхши эмасди. Хотини ғирт асоссиз равишда шикоят қилган бўлса керак. Ҳатто, хотин-қизлар ҳуқуқлари жамияти аъзоси бўлган ўша ҳароми доктор хотиндан сохта ҳужжат олган бўлиши ҳам мумкин. Хотинининг ҳақиқатда ким эканини фақат Германияга келганидан кейингина билди. Ундан ҳар нарса кутса бўлади. Лекин ҳозир унинг ҳеч қандай айби йўқ. Шу боисдан осонгина қутулиб чиқишини билар, хотиржам эди. Шунинг учун «бўлиши мумкин» деганди…\nШикоят мавзуси ўқила бошлади дегунча, унинг қаттиқ даҳшатга тушгани, кўзлари олайиб, қинидан чиққудай бўлгани, оғзи ланг очилиб қолгани, юз-кўзи, ҳатто, бутун аъзойи-баданини тер босгани, юраги ҳаддан ташқари гурсиллаб ура бошлагани баённомага ёзилмади. Фақат «Йўқ… Йўқ…Йўқ… Буларнинг барчаси ёлғон» деб бақиргани ёзилди.\nШикоят суд медицинаси томонидан тасдиқлангани айтилиб, «Маст бўлганинг учун нима қилганингни ўзинг ҳам билмагандирсан» дея, қилмаган гуноҳни бўйнига қўймоқчи бўлишганида қачонлардан бери вайрона қалби яна бир марта вайрон бўлгани ёзилмади. Полициячилардан бирининг белидаги тўппончани тортиб олиб, ўз чаккасидан отиб, жонига қасд қилмоқни ўйлагани ҳам ёзилмади. Бу хатти-ҳаракати айбни эътироф қилиш бўлишини ўйлаб, тентакликдан воз кечгани, ўзига-ўзи: «Ҳеч бўлмаса бунинг туҳмат эканини исботлагунча яшашим керак» дегани баённомага ёзилмади.\n«Мен савдойи эмасман. Мен бузуқ эмасман… Ёлғон!.. Ҳаммаси ёлғон!» деб ҳайқиргани, сўнгра бирдан юраги хуруж қилиб, ерга йиқилгани ёзилди.\nТуркчадан Бобохон МУҲАММАД ШАРИФ таржимаси.\nПредыдущая запись:Асабни чиниқтиришнинг олтин қоидалариСледующая запись: Компьютердан зарарланмай десангиз…


Сўнгги янгиликлар 06.09.2019 207\nСевара 8-синфда ўқиб юрганида бахтсиз ҳодиса туфайли ўнг қўли билагидан кесиб ташланган. Аммо ноумид - шайтон, унга оила аъзолари, яқинлари, дўстлари мададкор бўлишди. Мактабни тугатганидан сўнг онаси Гулсара опанинг касби - тикувчиликни эгаллади. Бир қўли билан ҳар қандай кийим-кечакни бичишни ҳам, тикишни ҳам уддалайдиган бўлди.\n- Шу кунларда кўпроқ бешик ёпиғи тикаяпман, - дейди Севара. - Буюртма кўп. Иш ўргатинг, деб келгувчи ёшлар ҳам талайгина. Мақсадим тикувчилик цехи ташкил этиб, ён-атрофимдаги хотин-қизларни иш билан таъминлаш.


Сочни бўяса бўлади ва бунинг ғусл ҳамда таҳоратга зарари йўқ. Бу ҳақда муҳтарам устоз доктор Ваҳба Мустафо Зуҳайлий ўзининг «Фатавоий Муосира» китобида қуйидагиларни ёзади: «Набий соллаллоҳу алайҳи васаллам оқарган соч ва соқолни бўяшни мубоҳ қилганлар. У зотдан собит бўлган ҳадисда бу маъно бор».\nАбу Ҳурайра розияллоҳу анҳудан ривоят қилинади: «Набий соллаллоҳу алайҳи васаллам: «Албатта, яҳудий ва насоролар бўямайдилар. Бас, уларга хилоф қилингиз», дедилар» (Бухорий, Муслим, Абу Довуд, Термизий, Насаий). Шофеъийлар сочни қорага бўяшни ҳаром, дейишган. Чунки Набий соллаллоҳу алайҳи васаллам Абу Бакрнинг отаси Абу Қуҳофани бундан қайтарганлар. Унинг соч-соқоли ҳақида «иккисини ўзгартиринглар, қорани четлатинглар» деганлар. Лекин фуқаҳолар жумҳури: бу нарса Абу Қуҳофага ўхшаган ўта қари одамларга хос, дейишган. Саҳоба ва тобеъинлардан бир жамоа, Усмон, Ҳасан, Ҳусайн, Уқба ибн Омир, улардан кейин Ибн Сирийн, Абу Бурда ва бошқалар қорага бўяшган».\nУламоларимиз бу масалада, хусусан, сочни қорага бўяш ҳақида турли ҳолатларни эътиборга олиб бир қанча гапларни айтишган. Жумладан, оила қурмоқчи бўлган одамнинг алдаш учун сочни қорага бўяш ҳаром, дейилган. Аёл кишига эри рухсат берса жоиз, деганлар.\nКиритилди: 06:30 26.03.2020. Ўқилди: 1919 марта. Фикрлар сони: 0 та.\n"Отам 59 ёшда. Соғлиги ёмон. Аммо ишга боришга мажбурл...


Истанбул прокуратураси 24 нафар фитначига умрбод озодликдан маҳрум этиш муддати талаб қилмоқда\n08:47 / 23.02.2017\nИстанбул бош прокуратураси 22 февралда 2016 йил 15 июлда Туркияда содир этилган давлат тўнтарувига уринишнинг 24 нафар асосий иштирокчиси бўйича айблов хулосасини тайёрлади. Habertürk телеканалининг маълум қилишича, айблов судланувчилар учун умумий ҳолда 959 та умрбод озодликдан маҳрум этиш муддати талаб қилмоқда.\nБу иш бўйича биринчи рақамли айбланувчи турк муҳолифи Фатҳулла Гулен ҳисобланади. Анқарада у ва унинг ФЕТО ташкилоти аъзолари тўнтарув иши бўйича бош айбдорлар сифатида қаралмоқдалар. Бу айбланувчилар орасида Туркия қуролли кучларининг 6 нафар генерали ва зобити бор. Бундай кўп миқдордаги умрбод озодликдан маҳрум этиш муддати сўралиши айбланувчилар Туркия жиноят кодексида умрбод озодликдан маҳрум этиш жазоси билан жазоланадиган бир қатор жиноятларни содир этганлари билан боғлиқ.\nХусусан, гап парламент ишига тўсқинлик қилишга, ҳукуматни ва конституцион тузумни ағдаришга уриниш, қасддан содир этилган қотилликлар, одамларни ўғирлаш ва ноқонуний озодликдан маҳрум этиш, давлат мулкини эгаллаб олиш, террорчилик ва бошқа бир қатор жиноятлар ҳақида кетмоқда. Прокуратура Гулен ва яна 10 айбланувчига 92 та умрбод озодликдан маҳрум қилиш ва 56 йилдан 174 йилгача қамоқ муддати талаб қилмоқда. Яна 3 нафар айбланувчига 47 та умрбод озодликдан маҳрум қилиш муддати сўралмоқда. Қолган айбланувчилар 7,5 йилдан 17 тагача умрбод озодликдан маҳрум қилиш муддатига қамоққа жўнатилишлари мумкин.\nАйблов хулосаси судга кўриб чиқиш учун берилди. Судда қарор қабул қилиш учун 15 кун вақт бор.\nТуркия айблов хулосаси давлат тўнтарувига уриниш


Жиззах вилоятида қанча бола мактабгача таълим муассасаларига қамраб олинган? » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » Жиззах вилоятида қанча бола мактабгача таълим муассасаларига қамраб олинган?\nБугунги кунда Жиззах вилоятида 5-6 ёшдаги 25 минг 600 нафардан ортиқ боладан фақат 12 минг нафари мактабгача таълим муассасалари қамраб олинган. Бу статистика тизимда ҳали амалга ошириладиган ишлар талайгина эканини кўрсатади.\nЛекин шуни ҳам таъкидлаш жоизки, бу борада бор имкониятларни ишга солишга эътибор қаратилаётир. Хусусан, ўтган йил вилоятда 110 та оилавий нодавлат мактабгача таълим муассасаси ташкил этилди.\nБу ҳақда халқ депутатлари Жиззах вилоят Кенгашидаги Тадбиркорлар ва ишбилармонлар ҳаракати – Ўзбекистон Либерал-демократик партияси депутатлик гуруҳининг навбатдаги йиғилишида маълум қилинди. Йиғилишда дастлаб, Солиқ кодексига киритилган ўзгартиришлар юзасидан вилоят Давлат солиқ бошқармаси бошлиғи биринчи ўринбосари М.Турсунмуродов ҳисоботи тингланди.\nТаъкидлашича, бугунги кунда вилоят бўйича қўшилган қиймат солиғи тўловчилари сони жорий йилда 877 тага кўпайиб, айни пайтда 1 минг 64 тани ташкил этмоқда. Шунингдек, жорий йилда 2 минг 522 ер солиғи, 2 минг 586 та мулк солиғи ва 1 минг 414 та сув ресурсларидан фойдаланаётган корхоналар солиқ органларида ҳисобга олинган.\nМаълумотларига кўра, вилоятда солиқ турлари бўйича 2019 йил учун ҳисобланган жами солиқ суммаси 47,2 миллиард сўмни ташкил этган.\nСолиқ ходимлари томонидан янги солиқ тизимининг тартиб-қоидалари ва ҳисоб-китоблари юзасидан тадбиркорларга мунтазам тушунтириш ишлари олиб борилмоқда. Айниқса, фаолиятини тўхтатиб қўйган тадбиркорлар билан профилактик учрашувлар ўтказилиб, уларга амалий ёрдамлар кўрсатилмоқда.\nЙиғилишда шунингдек, вилоят мактабгача таълим бошқармаси бошлиғи ўринбосари Б.Рашидованинг ҳисоботи эшитилди.\nҲисоботда таъкидланганидек, вилоятдаги 17 та мактабгача таълим муассаса объектларида қуриш ва реконструкция қилиш учун 58 миллиард 65 миллион сўм маблағ ажратилиши режалаштирилган. Шундан 2 таси янги қурилиш, 1 таси мукаммал таъмир, 14 таси реконструкция қилиниши белгиланган.\nШундан Ғаллаорол тумани “Молтоб” ҚФЙда 1 та 160 ўринли, Шароф Рашидов тумани “Нонисангил” ҚФЙда 1 та 160 ўринли янги қурилиш объектлари жорий йилнинг апрель ойига қадар фойдаланишга топширилади. Дўстлик тумани “Манас” ҚФЙда 17-сонли мактабгача таълим муассасаси мукаммал таъмирдан чиқарилган бўлса, Жиззах шаҳар 2-сонли мактабгача таълим муассасаси, Шароф Рашидов, Бахмал, Пахтакор, Мирзачўл, Зомин, Зафаробод ҳамда Фориш туманларида ҳозирги кунга қадар ушбу мактабгача таълим муассасаларида реконструкция ишлари амалга оширилмоқда.\nЭшитув давомида депутатлик гуруҳи аъзолари вилоят Давлат солиқ бошқармаси мутасаддиси ҳисоботидан қониқиш ҳосил қилган бўлсалар, вилоят мактабгача таълим бошқармаси вакилининг ҳисоботини танқид остига олди. Соҳада амалга оширилаётган ишлар кўламини сифат жиҳатдан яхшилаш борасида ўз таклиф ва мулоҳазаларини билдириб ўтди. Шунингдек, соҳада амалга оширилаётган ўзгариш ва янгиликлар, тизимларга оид қабул қилинган фармон ва қарорлар ижроси устидан депутатлик ва жамоатчилик назоратини янада кучайтириш юзасидан ўз фикр-мулоҳазалари билдирди.


СОЛПАДЕИН АКТИВ – medu.uz – Дорилар ҳақида маълумотлар ўзбек тилида\nHome Йўриқномалар СОЛПАДЕИН АКТИВ\nПрепаратнинг савдо номи: СОЛПАДЕИН АКТИВ\nТаъсир этувчи моддалар (ХПН): парацетамол ва кофеин\nДори шакли: эрувчан таблеткалар.\nЭрувчан бир таблетка қуйидагиларни сақлайди:\nфаол моддалар: 500 мг парацетамол, 65 мг кофеин;\nёрдамчи моддалар: сорбитол, натрий сахарини, натрий бикарбонати, поливидон, натрий лаурилсульфати, диметикон (силикон суюқлиги 200/350), сувсиз лимон кислотаси, сувсиз натрий карбонати.\nТаърифи: ясси шаклли, қирралари кесилган ва бир томонида рискали, оқ рангли таблеткалар.\nФармакотерапевтик гуруҳи: ЎРК симптомларини бартараф этиш учун восита.\nАТХ коди: N02BЕ51.\nПрепарат иккита фаол ингредиентлар: парацетамол тва кофеин мажмуасини сақлайди. Парацетамол анальгетик-антипиретик бўлиб ҳисобланади. Самараси марказий нерв тизимида простагландинлар синтезини ингибиция қилишга асосланган. Кофеин парацетамолнинг оғриқсизлантирувчи самарасини кучайтиради.\nПарацетамол меъда-ичак йўлларидан тез ва деярли тўлиқ сўрилади. У организмнинг кўпгина суюқликларида нисбатан бир текис тақсимланади ва оқсиллар билан танлаб боғланади. Парацетамол жигарда метаболизмга учрайди ва асосан сийдик билан глюкуронид ва сульфат кўринишида, 5% дан камроғи ўзгармаган кўринишда чиқарилади. Ичга қабул қилингандан кейин ўртача ярим чиқарилиш даври тахминан 2,3 соатни ташкил қилади. Кофеин перорал қабул қилингандан кейин енгил сўрилади. Кофеин организмда кенг тақсимланади. Кофеин жигарда оксидланиш ва деметилизация йўли билан турли ксантинларгача деярли тўлиқ метаболизмга учрайди.\nЕнгилдан ўртача яққолликдаги оғриқни енгиллаштириш ва тана ҳароратини пасайтириш, шу жумладан:\nвакцинациядан кейин тана ҳароратини ошиши ва оғриқ,\nстоматологик муолажалар, тишларни олиб ташлагандан кейинги оғриқ,\nШамоллаш ва гриппда: шамоллаш касалликлари ва гриппнинг умумий симптомларини, масалан бош оғриғи, тана ҳароратини ошиши, томоқда оғриқ, фаолликни камайтирувчи ва уйқучанликка олиб келувчи мушак оғриғини енгиллаштириш учун қўлланади.\nДастлаб сувда (камида ½ стаканда) эритиб, фақат ичга (перорал) қабул қилинади.\nКатталар (шу жумладан кексалар) ва 12 ёшдан ошган болалар: зарурати бўлганида 1-2 таблеткадан ҳар 4-6 соатда. Суткада 8 таблеткадан ортиқ қабул қилинмасин. Қабул қилишлар орасидаги минимал интервал – 4 соат. Самарага эришиш учун зарур энг паст дозаларни қўллаш керак.\nБолалар: 12 ёшгача бўлган болаларга тавсия этилмайди.\nКўрсатилган дозани оширманг. Агар симптомлар сақланса, шифокорга мурожаат этинг.\nКлиник тадқиқот ўтказиш вақтида ножуў самаралар тез-тез учрамаган ва қисқа вақт давомида кузатилган пациентлар гуруҳидан олинган. Мувофиқ равишда, постмаркетинг кузатувдаги катта тажрибадаги ножўя самаралар терапевтик/тавсия этилган дозага хос деб ҳисобланади ва тизимлар ва аъзолар синфларига мувофиқ қуйидаги жадвалда келтирилган.\nТизимлар ва аъзолар синфи Ножўя самаралар Тез-тезлиги\nҚон ва лимфатик тизим томонидан бузилишлар Тромбоцитопения Жуда кам ҳолларда\nИммун тизими томонидан бузилишлар Анафилаксия\nЎта юқори сезувчанликнинг тери реакциялари, шу жумладан тошма, Квинке шиши, Стивенс-Джонсон синдроми Жуда кам ҳолларда\nНафас тизими, кўкрак қафаси ва кўкс оралиғи аъзолари томонидан бузилишлар Аспирин ёки бошқа НЯҚП га сезгирлиги бўлган пациентларда бронхоспазм Жуда кам ҳолларда\nГепато-билиар тизим томонидан бузилишлар Жигар дисфункцияси Жуда кам ҳолларда\nМарказий нерв тизими Асабийлик\nБош айланиши Номаълум\nДаволаш вақтида кофеин сақловчи ичимликларни истеъмол қилиш организмда кофеиннинг дозасини ошишига олиб келиши мумкин, бу ўз навбатида кофеинга ножўя реакциялар, шу жумладан уйқусизлик, безовталик, ҳавотирлик ҳисси, таъсирчанлик, бош оғриғи, меъда-ичак йўллари томонидан бузилишлар ва юрак уришини тезлашиши юзага келиши хавфи ошишига олиб келиши мумкин.\nБу препаратни қабул қилишни тўхтатинг ва дарҳол шифокорга мурожаат этинг, агар:\nСизда айрим ҳолларда нафас олишни қийинлашиши ёки лаб, тил, томоқ ёки юзни шиши билан кечувчи терида тошма ёки қичишиш каби алллергик реакция юзага келса;\nагар Сизда терида тошма, кепакланиш ёки оғиз бўшлиғида яра пайдо бўлса;\nагар Сизда аспирин ёки бошқа ностероид яллиғланишга қарши воситаларни қўллаганда нафас билан муаммолар юзага келган, шунингдек бу дори воситаси билан шундай реакция кузатилган ҳолларда;\nСизда номаълум сабабли кўкаришлар ёки қон кетишлар юзага келса.\nБундай реакциялар кам ҳолларда кузатилади.\nПарацетамол, кофеин ёки препаратнинг бошқа компонентларига юқори сезувчанликда қўллаш мумкин эмас.\nАгар Сиз варфарин ёки қонни суюлтириш учун шунга ўхшаш дори воситаларини қабул қилаётган бўлсангиз, бу препаратни қабул қилишдан олдин шифокор билан маслаҳатлашинг. Узоқ вақтда давомида қабул қилинганида препарат варфарин ва бошқа кумаринларнинг таъсирини кучайтиради, бу қон кетишлар хавфини оширади, лекин бир марталик дозаларни қабул қилиш аҳамиятли самара кўрсатмайди.\nПАРАЦЕТАМОЛ САҚЛАЙДИ. Парацетамол сақловчи бошқа воситалар билан бир вақтда қабул қилинмасин. Парацетамол сақловчи бошқа воситалар билан бир вақтда қабул қилиш дозани ошириб юборилишига олиб келиши мумкин. Парацетамол дозасини ошириб юборилиши жигар етишмовчилигини чақириши мумкин, у жигар трансплантацияси ёки ўлимга олиб келиши мумкин.\nЖигарни ёндош касалликлари жигарни парацетамол томонидан шикастланиши хавфини оширади. Жигар ёки буйрак етишмовчилиги бўлган пациентлар бу препаратни қабул қилишни бошлашдан олдин шифокорга мурожаат этишлари керак.\nГлутатион даражаси пасайган (ҳолсизланган, анорексияси бўлган беморлар, тана вазни индекси паст пациентлар ёки сурункали оғир алкоголизми бўлган пациентлар) жигар дисфункцияси/етишмовчилиги ҳолатлари ҳақида хабар берилган.\nПрепаратни қабул қилишдан олдин шифокор билан маслаҳатлашиш керак, агар:\nСизда жигар ёки буйрак касаллиги бўлса;\nСизда тана вазни паст ёки ҳолсизлик бўлса;\nСиз алкоголни мунтазам истеъмол қилсангиз.\nЭҳтимол, Сизга ушбу дори воситасини қўллашдан сақланиш ёки қабул қилинаётган парацетамол миқдорини чеклаш талаб этилиши мумкин.\nАгар Сизда оғир инфекция (масалан сепсис) бўлса, чунки бу метаболик ацидоз хавфини ошириши мумкин. Агар Сизда метаболик ацидознинг қуйидаги симптомлари: чуқур, тез, қийин нафас олиш; ўзини ёмон ҳис қилиш (кўнгил айниши), қусиш; иштаҳани йўқолиши кузатилса дарҳол шифокорга мурожаат этинг.\nПрепаратни қўллаш вақтида кофеин сақловчи ичимликлар (масалан: кофе, чой ва айрим консервация қилинган ичимликлар) ни қабул қилиш тавсия этилмайди. Кофеинни юқори дозаларда истеъмол қилиш уйқусизлик, тремор ва юрак уриб кетиши билан боғлиқ кўкрак қафасида нохуш ҳиссиётларга олиб келиши мумкин.\nАгар симптомлар сақланса, шифокорга мурожаат этинг.\nДори воситасини қўллаш бўйича йўриқномасини доимо ўқинг ва риоя қилинг.\nПаст тузли ёки тузсиз парҳезга риоя қилаётган пациентлар тузни суткалик истеъмол қилинишини ҳисоблаганда ҳар бир таблетка 427 мг натрий сақлашини эътиборга олиши керак.\nҲар бир таблетка 50 мг сорбитол (Е 420) сақлаганлиги туфайли, фруктозани наслий ўзлаштираолмаслиги бўлган пациентлар ушбу препаратни қабул қилмасликлари керак.\nКофеинни қабул қилиш билан боғлиқ ҳомилани тушиши хавфини ошиши мумкинлиги туфайли, парацетамол ва кофеин мажмуасини ҳомиладорлик вақтида қабул қилиш тавсия этилмайди. Одамларда тавсия этилган дозаларда парацетамол тадқиқотлари эмизикли она ёки эмизикли бола учун бирон-бир хавфни намойиш этмаган. Кўкрак сутидаги кофеин эмизикли болага рағбатлантирувчи самара кўрсатиши мумкин, лекин сезиларли токсиклик кузатилмаган.\nАгар Сиз препаратни тавсия этилган миқдордан кўпроқ қабул қилган бўлсангиз:\nҲатто Сизда ҳеч қандай симптомлар бўлмаса ҳам, жигар етишмовчилиги хавфи туфайли дарҳол шифокорга мурожаат этинг.\nПарацетамол дозасини ошириб юборилиши жигар етишмовчилини чақириши мумкин, у жигар трансплантацияси ёки ўлимга олиб келиши мумкин.\nДаволаш: парацетамол дозаси ошириб юборилганда, ҳатто дозани ошириб юборилишининг симптомлари бўлмаганида ҳам дарҳол даволашни талаб этади. N-ацетилцистеин ва метионинни қўллаш талаб этилиши мумкин.\nСимптомлари: кофеин дозасини ошириб юборилиши эпигастрийда оғриқ, қусиш, диурезни кучайиши, тахикардия ёки аритмия, марказий нерв тизимини раҳбатлантирилиши (уйқусизлик, безовталик, қўзғалиш, нерв-рефлектор қўзғалувчанликни ошиши синдроми, тремор ва тиришишлар).\nПрепарат дозасини ошириб юборилиши билан боғлиқ кофеин дозасини ошириб юборилиши клиник аҳамиятли симптомларини кўринишлари парацетамолнинг жиддий токсикликлигидан далолат бериши мумкин.\nДаволаш: специфик антидоти йўқ, пациентларда кардиотоксик самараларни бартараф этиш учун бета-адренорецепторларни қўллаш каби умумий тутиб турувчи даволаш ўтказилиши керак.\nСимптомлари: юқори дозалари кекириш, кўнгил айниши, гипернатриемияни чақириши мумкин.\nДаволаш: қонда электролитлар даражасини назорат қилиш керак, симптоматик даволаш.\n2 таблеткадан ламинацияланган стрипга қадоқланади. 2 таблеткали 6 стрип қўллаш бўйича йўриқномаси билан картон қутига жойланади.\nОлдингисиҚизилмия илдизининг сиропи25.05.2018


Тожикистонлик фаоллар афғон қочқинларига ёрдам беришди\nХайрия тадбирида тожик фаоллари афғон қочқинларининг 170 оиласига ёрдам беришди.\nМаълум бўлишича, “Пешрафт” жамоат ташкилоти ва Оғохон жамғармаси тиббий хизмати Афғонистонда толиблар ҳокимиятни қўлга киритгандан сўнг Тожикистонга қочишга мажбур бўлган қочқинлар учун ёрдам ташкил этишда кўмаклашган.\nТожикистонда бошпана топишга мажбур бўлган афғонларга ёрдам тожик фаолларидан бирининг ижтимоий тармоқлардаги чақирувидан кейин тўпланган. Афғонлар билан ишлаган хотиралари ҳақида ўз Фейсбук саҳифасида ёзган ва одамлардан ёрдам сўраган Ниёза Айний бу бир неча сатрлар юзлаб одамларнинг эътиборини тортишига ишонмаган эди.\n«Аввалига бир ёки иккита оилага ёрдам бера оламан деб ўйлагандим. Лекин мен ёзганимда кўп одамлар ёрдам беришга тайёр эканликларини билдиришди. Ҳамма менга қўнғироқ қилиб, бу муаммоларни муҳокама қилиш учун қандай ва қачон учрашишимиз мумкинлигини сўрашди. Кейин биз афғон қочқинларига ёрдам бериш учун маблағ йиғиш кампаниясини эълон қилдик», — дейди Ниёза Айний.\n“Пешрафт” нодавлат ташкилоти раҳбарларининг сўзларига кўра, афғон қочқинларининг оилалари ўз фарзандлари учун озиқ -овқат, дори-дармон, дафтар, ручка ва бошқа ўқув қуроллари билан таъминланган.\nНиёза Айнийнинг айтишича, маблағ йиғиш ва тарқатиш ҳуқуқшунослар ва фуқаролик жамияти ташкилотлари билан ҳамкорликда амалга оширилган. «Биз бир неча учрашув ўтказдик ва улар бизга ҳимоясиз қочқинлар рўйхатини беришди. Улар орасида бир неча йил олдин бу ерга келган оилалар ҳам бор эди, лекин уларнинг яшаш шароити жуда ёмон», — дейди Ниёза Айний.\nТожикистон ижтимоий тармоқларида афғон қочқинларига ёрдам чақирувлари мунтазам равишда пайдо бўлади. Кўп афғонлар Афғонистондан бошқа мамлакатларга, жумладан, Тожикистонга қочиб кетишган. Улардан баъзилари ижарага олинган уйларда ёки квартираларда, бошқалари чодирларда яшайдилар.\nНиёза Айнининг айтишича, қочқинлар ҳар қандай ёрдамга муҳтож ва шунинг учун афғон қочқинлари учун маблағ йиғиш каби кампаниялар давом этади.\n«Биз қилган ишлар, албатта, етарли эмас. Бу ёрдам афғон қочқинлари учун жуда муҳим. Ва биз уларга ёрдам бера олсак, биз бунинг учун ташкилотлар ва касаба уюшмаларини жалб қиламиз», — дейди Айний.\nТожикистонда афғон қочқинлари сони 5 мингдан ошади. Уларнинг аниқ сони номаълум. Ҳозиргача кўп афғон қочқинлари тожик-афғон чегарасида туриб, улар Тожикистонга кириш учун рухсат олишни хоҳлайдилар.


«Дўзахни ўз қўли билан яратишяпти». Амира Рашидова ўзи гувоҳ бўлган Қозоғистондаги намойишлар ҳақида - 7 Января 2022 - www.SheJoT.CoM\nГлавная » 2022 » Январь » 7 » «Дўзахни ўз қўли билан яратишяпти». Амира Рашидова ўзи гувоҳ бўлган Қозоғистондаги намойишлар ҳақида\nЖурналист намойишдан видео эълон қилиб, буни режалаштирилган террор деб атади\nЖурналист Амира Рашидова Instagram саҳифасида ўзи гувоҳ бўлган Қозоғистондаги намойишлар ҳақида фикрини билдирди ва ўша вазиятлар акс этган видеони жойлади.\nУнинг сўзларига кўра, бу режалаштирилган террор. Журналист аэропортнинг вайронага айланган видеосини қўйиб, ярим кун олдин ўзи ўша жойда бўлганини айтди. Шунингдек, Амира Рашидова газ масаласи деб намойиш бошлаганлар аслида давлатда нотинчлик ўрнатишни мақсад қилганини айтди.\n«Биз бугун ярим кун олдин шу аэропортда эдик. Одам дўзахни ўз қўли билан яратади. Шу дўконлар ортидан қанча инсон оиласини боқиб келётганди. Шунча молига зиён қилиб, талон-тарож қилган. Мана ‘оддийгина’ намойишнинг оқибати. Газ масаласи қаерда қолди? Аэропортни бостириш билан масала ҳал бўладими? Албатта! Чунки мақсад газ нархини тушириш эмас. Мақсад давлатни тўнтариш ва нотинчлик ўрнатиш. Террор эмасми шу?», — дейди журналист.\nШунингдек, у сиёсий ва ижтимоий масалаларга аралашмаслигини айтди. Қозоғистондаги воқеага муносабатни эса намойиш қилиб, газ нархини пасайтиришни қозолардан ўрганиш керак деяётганлар учун билдирган. Амира Рашидова тинчликнинг қадрига етиш кераклигини таъкидлади.\n«Мен одатда сиёсий, ижтимоий муаммоларни ёзмайман. Шунчаки тақдир тақозоси билан Олмаотадаги намойишлар гувоҳи бўлганим учун фикримни бўлишдим. Бу масалага бошқа қайтишни истамайман. Ўзи нега ёздим? ‘Биз ўзбеклар ҳаққимизни талаб қилишни билмаймиз. Қозоқдан ўрганиш керак. Битта намойиш ёки қўзғоло қилишни эпламаймиз’, деб осон гапирган ва ёзганлар кўплиги учун бу вазиятга фикримни билдирдим. Яхшиям шундай эканмиз. Яхшиям тинчликни яхши кўрадиган халқ эканмиз. Шукур қилинг! ‘Намойиш қилиб газнинг нархини туширди?’, деб ҳавас қилганлар охир-оқибат бир давлатнинг бугунги ҳолини кўряпсиз. Қозоғистон дунёдан батамом узилиб, вайронага айланаётган мамлакат бўлиб қолди. Ўқ отишлар, портлатишлар овози сабаб эрталабгача оилавий ўтириб чиқдик. Бу қўрқинчли. Бундай қўрқувда яшашдан Аллоҳ асрасин. Қозоқ халқи учун дуодаман. ИншаАллоҳ тез кунда Қозоғистон ва унинг аҳолисига ҳаммаси изига тушиб, яхшиликлар ичида яшаш насиб қилсин. Яна бир гап. Яхшиям шу воқеани болаларим кўрди. Яхшиям мен кўрдим. Тақдиримдан миннатдорман. Биз уруш қандай бўлишини кўрдик. Шукур қилишга энг катта сабабимиз борлигини ҳам тушундик. Тинч яшаётганимиз қадрли эканини англадик. Ярим кун олди файзли аэропортда эдик. Ҳозир бу файз вайронага айланган. Самолётлар учмаяпти. Интернет узилган мамлакатда яшаш қанчалик дахшатли эканини англаганим учун Аллоҳимдан миннатдорман. Мен бекорга бормадим. Ҳамма нарсанинг сабаби ва белгиси бор. Тинч давлатда яшаш биринчи навбатдаги шукроналик бўлиши шарт экан», — дейди у.\nКатегория: SHOU BIZNES YANGILIKLARI / ШОУ БИЗНЕС ЯНГИЛИКЛАРИ | Просмотров: 44 | Добавил: iphone | Теги: #Yangiliklar, #Yangilik, #newsuz, #news, #uznews, #habarlar, #новости, #xabarlar, #ahborot | Рейтинг: 0.0/0


Магнит бўрони хавфи: Қуёшда қаторасига 3-кун чақнашлар юз берди - 23.04.2021, Sputnik Ўзбекистон\nМагнит бўрони хавфи: Қуёшда қаторасига 3-кун чақнашлар юз берди\nҚуёшда қаторасига 3-кун чақнашлар юз бермоқда 23.04.2021, Sputnik Ўзбекистон\nТОШКЕНТ, 23 апр — Sputnik. Қуёшда қаторасига 3-кун чақнашлар юз бермоқда – куни кеча 11 марта, бугун – уч марта қайд этилди. Россия Фанлар академияси П.Н.Лебедев номидаги физика институти Қуёш астрономияси рентген лабораторияси маълумотига кўра, Қуёшдаги чақнашлар фаоллигининг кўрсаткичи - тўқ сариқ даражагача оширилди.Чақнашларнинг кучи А, Б, C, М ва Х баллар бўйича таснифланади: чақнаш вақтида Қуёшдан чиқадиган плазма булутлари Ерда магнит бўронларига олиб келиши мумкин. Енгил бўрон - энергия тизимларининг ишлашида кичик узилишларни келтириб чиқариши ва жониворларга таъсир қилиши мумкин. Кучли бўронлар эса қисқа тўлқинли алоқа ва навигация тизимларининг ишламай қолишига, шунингдек саноат тармоқларида электр энергиясининг узилишига олиб келади.\nроссия, қуёш, ой, космос, ўзбекистон\n13:14 23.04.2021 (янгиланди: 13:27 23.04.2021)\n© Foto : GSFC/Solar Dynamics ObservatoryСолнечная вспышка и выброс корональной массы\nҚуёшда қаторасига 3-кун чақнашлар юз бермоқда\nТОШКЕНТ, 23 апр — Sputnik. Қуёшда қаторасига 3-кун чақнашлар юз бермоқда – куни кеча 11 марта, бугун – уч марта қайд этилди.\nРоссия Фанлар академияси П.Н.Лебедев номидаги физика институти Қуёш астрономияси рентген лабораторияси маълумотига кўра, Қуёшдаги чақнашлар фаоллигининг кўрсаткичи - тўқ сариқ даражагача оширилди.\nТаъкидланишича, пайшанба куни "Қуёшда С ва ундан юқори синфда бўлган 11 марта чақнаш қайд этилди". Жума куни Москва вақти билан соат 8.09, 5.37 ва 4.32да яна 3 марта чақнаш содир бўлди. Бундан ташқари, 25 апрел куни 40 % эҳтимоллик билан енгил магнит бўрони бўлиши башорат қилинмоқда.\nЧақнашларнинг кучи А, Б, C, М ва Х баллар бўйича таснифланади: чақнаш вақтида Қуёшдан чиқадиган плазма булутлари Ерда магнит бўронларига олиб келиши мумкин.\nЕнгил бўрон - энергия тизимларининг ишлашида кичик узилишларни келтириб чиқариши ва жониворларга таъсир қилиши мумкин. Кучли бўронлар эса қисқа тўлқинли алоқа ва навигация тизимларининг ишламай қолишига, шунингдек саноат тармоқларида электр энергиясининг узилишига олиб келади.


1. Қандли диабетни даволаса бўладими?\n2. Сенатор коронавирус ҳақида: Қани ишонч ва қатъиятимиз?!\n3. ПРЕЗИДЕНТ КОРОНАВИРУС БЎЙИЧА ХАЛҚИМИЗГА МУРОЖААТ ҚИЛДИ\nБутун халқимиз аниқ билиши керак: биз коронавирусга қарши кураш фаолиятини ошкоралик тамойиллари асосида олиб боряпмиз. Жаҳон жамоатчилигини ҳам, халқимизни ҳам вақтида хабардор этиб боряпмиз. Керакли чораларни янада кучайтирамиз. Кўпни кўрган халқимиз янада жипслашиб, аҳил ва ҳамжиҳат бўлиб, бу мураккаб синовларни ҳам енгиб ўтади, деб ишонаман.\n4. Карантинда 14 кун: Назоратда бўлган наманганлик депутат барчасини очиқлади\n5. Карантин зонасида: Беморларимиздан бири ҳатто васиятнома ёзмоқчи бўлганди


Украина махфий хизматлари россиялик ҳамкасбларини Карпаторти сайловларига аралашишда айблади\n14:50 / 13.08.2015\nУкраина хавфсизлик хизмати россиялик ҳамкасбларини Карпаторти вилоятида тайёрланаётган сайловларга аралашишда айблади. Бу ҳақда идора матбуот хизматига таянган ҳолда “Украинская правда” газетаси ёзмоқда.\n“Россия махсус хизматлари Москвада таъсис этилган хусусий ташкилот ниқоби остида маҳаллий сўл кучларга ёрдам кўрсатиб, минтақадаги вазиятга таъсир ўтказишга ҳаракат қилишди. Бунинг эвазига москвалик кураторлар уларнинг сайловолди кампаниясига ҳомийлик қилишга ваъда берди”, – дейилади хабарномада.\nАйтилишича, сўл партиянинг бу ишларга аралашган вакили давлатга хиёнат қилишда айбланиши мумкинлигидан огоҳлантирилган.


Бордюжа Москва ва Бишкек орасига совуқлик тушганини инкор қилди\nКХШТ Николай Бордюжа фикрича, Россия матбуотида Қирғизистонга қарши кампания бошланди, деган гап ҳам ҳақиқатга тўғри келмайди.\nБишкекка келган Коллектив хавфсизлик шартномаси ташкилоти Бош котиби Николай Бордюжа Қирғизистон–Россия муносабатларида совуқчилик бошлангани ҳақидаги башоратлар ҳақиқатга тўғри келмаслиги хусусида баёнот берди.\nНиколай Бордюжа билан 29 март куни Бишкекда ёпиқ эшиклар ортида ўтган учрашувда Қирғизистон Хавфсизлик кенгаши котиби Элмурза Сотиболдиев раҳбарлигидаги расмийлар ҳамда сиёсатшунослар иштирок этган.\nУчрашувда Марказий Осиёдаги хавфсизлик вазияти муҳокама қилингани айтилмоқда. Бундан бошқа маълумотлар эса ошкор қилинмаяпти.\nУчрашувдан сўнг ўтган матбуот анжуманида ҳам Николай Бордюжа ёпиқ эшиклар ортида муҳокама қилинган масалалар тўғрисида гапирмади.\nЛекин Коллектив хавфсизлик шартномаси ташкилоти Бош котиби матбуот анжумани чоғида Қирғизистон-Россия муносабатлари масаласига алоҳида урғу берди.\n- Қирғизистон ва Россия раҳбарияти ўртасида муносабатлар совуқлашмаган. Мен бу ҳақда расман баёнот бераман. Россия матбуотида Қирғизистонга қарши кампания бошланди, деган гап ҳам ҳақиқатга тўғри келмайди. Рус матбуотида Қирғизистон ҳақида айрим танқидий мақолаларнинг берилиши эса сўз эркинлиги ифодасидир, деди Николай Бордюжа.\nҚирғизистон–Россия муносабатларининг совуқлашгани ҳақидаги маълумотлар оммавий ахборот воситаларида бир неча ой олдин пайдо бўлган эди.\nАйрим сиёсатчилар ва сиёсатшунослар фикрича, Кремл расмийларининг Қирғизистонга ваъда қилинган 2 миллиард долларлик кредитнинг бир қисмини беришдан бош тортгани, Россия расмийлари томонидан қирғиз ҳукумати берилган кредитларни ноқонуний ўзлаштиргани танқид қилингани, Қирғизистон жанубида очилиши режалаштирилган рус ҳарбий базасининг жойлашуви борасида Кремл ва Бишкек расмийларининг ўзаро келиша олмаётгани икки давлат ўртасида совуқлик пайдо бўлгани тўғрисидаги тахминларга асос бўлган эди.\nБундан ташқари, Қирғизистон шимолида ва жанубида иккита АҚШ ҳарбий ўқув базасининг очилиши бу тахминларнинг кучайишига сабаб бўлганди.\nНиколай Бордюжанинг айтишича, ўтган йили ноябр ойида Қирғизистон жанубида ташкил этилиши режалаштирилган Россия ҳарбий базаси албатта очилади.\n- Ўтган йили президентлар бу борада келишувга эришган эдилар. Келишувга кўра, Қирғизистонда Россия ҳарбий базаси ва Россия ҳарбий машғулот базаси очилади. Бу шартномадан ҳеч ким бош тортмаган ва у албатта амалга ошади, деди Николай Бордюжа.\nУнинг айтишича, Қирғизистон жанубида яна бир рус ҳарбий базасининг очилиши мамлакат шимолидаги Қант шаҳрида жойлашган Россия ҳарбий ҳаво базасининг қисқартирилишига асос бўла олмайди.\nБироқ Коллектив хавсизлик шартномаси ташкилоти Бош котиби Николай Бордюжанинг бундай баёнотлари Қирғизистон-Россия муносабатлари совуқлашди, деган фикрни батамом йўқ қила олмади.\nСиёсатшунос Ўрўзбек Мўлдалиев фикрича, Бордюжанинг баёнотлари ишончсиздир.\n- Муносабатлар совуқлашган пайтда ҳам расмийлар буни тан олмайдилар. Иккинчидан эса, Бордюжа Россия Ташқи ишлар вазири ёки Кремлнинг ташқи сиёсат бўйича вакили эмас. Шунинг учун ҳам унинг бу борадаги баёнотлари шунчаки бир гап, деди Ўрўзбек Мўлдалиев.\nСиёсатшунос фикрича, Россия томони Қирғизистон жанубида очилиши режалаштирилган ҳарбий база ва ҳарбий машғулот маркази қурилишини пайсалга солиб келмоқда.\n- Бунга Россия томонининг маблағ ажратмаётгани, аниқроғи, маблағ ажратгиси келмаётгани сабаб бўлмоқда. АҚШ эса бу вазиятдан фойдаланмоқда, деди Ўрўзбек Мўлдалиев.\nАйтиб ўтиш лозимки, бир неча ҳафта олдин Қирғизистон жанубида АҚШ ҳарбий ўқув базаси ташкил этилиши ва АҚШ бу мақсад учун 5,5 миллион доллар маблағ ажратгани хабар қилинган эди.


ИнтерФУТБОЛ :: 600 гол тарихи ёхуд Мессининг ажойиб кўрсаткичлари ва «қурбонлар» рўйхати\n600 гол тарихи ёхуд Мессининг ажойиб кўрсаткичлари ва «қурбонлар» рўйхати\n«Атлетико» дарвозасига жарима нуқтасидан урилган бетакрор гол «Барселона»га жуда муҳим 3 очко келтиргани билан янада аҳамиятли бўлди.\nҲа, буюк даҳоча Лионель Месси фаолиятидаги юбилей - 600-голнинг шундай чиройли ва муҳим чиққанида бир ҳикмат бордек. Буни назарда тутган soccer.ru сайти ижодкорлари Леони алоҳида табриклаш баробарида дарҳол унинг 600та голи тарихини «кавлаш»га тушдилар...\nҲа, аллақачон «Футбол элчиси» мақомини олган Лео 30 ёшида 600та гол маррасини забт этди. Гап фақат расмий ўйинларда урилган голлар ҳақида кетяпти (терма жа-моалар ўртасидаги халқаро ўртоқлик учрашувлари ҳам расмий мақомга эга, зеро, улар ФИФА байроғи остида ўтказилади).\nКлуб ва терма жамоа учун\n- Месси 600та гол учун 747та ўйин сарфлади. Демак, бу оралиқдаги ўртача маҳсулдорлиги 0,803та голни ташкил қилди. Бошқача айтганда, ҳар бир ўйинига шунча гол тўғри келади.\n- Лео ўз голларидан 539таси (89,8 фоизи)ни «Барселона» либосида нишонлади. Ўйинлар сони - 624та, ўртача маҳсулдорлик - 0,86та гол. Аргентина миллий жамоасида эса рақиблар дарвозасини 61 марта нишонга олди.\nБу жами голларидан 10,2 фоизига тенг. Терма жамоадаги статистикаси: 123та ўйин, ўртача маҳсулдорлик - 0,496та гол.\n- Ла-лигада 373та гол (62,2 фоиз). Ҳа, Лионель Месси голларининг катта қисмини Испания Примеросида урган. Айтиш жоиз, у айни пайт Ла-лига тарихидаги бош тўпурардир.\n- Европа Чемпионлар Лигасида 98та гол (16,3 фоиз). «Кўҳна қитъа» клуб футболининг бош турнирида 98та аниқ зарба - фантастик кўрсаткич, аммо бу чўққи эмас. Зеро, Месси мусобақанинг энг яхши тўпурарлари рўйхатида иккинчи бўлиб турибди.\nУ 3-ўриндаги Раул (71та гол)дан анча олдинда, аммо пешқадам - Криштиану Роналду (117та гол) охирги мавсумларда сезиларли даражада ўзиб кетди. Демак, Лео олдидаги асосий вазифалардан бири - ЧЛ бош голеадорлари рўйхатида 1-ўринга чиқиш.\n- «Қирол кубоги»да 47та гол (7,8 фоиз). Леонинг Испания миллий кубоги тўпурарлари рўйхатида атиги 9-ўринни эгаллаб тургани бироз ғалати, албатта. Дарвоқе, турнирнинг бош голеадори анча олдинда: «Атлетик»нинг афсонавий ҳужумчиси Тельмо Сарра XX аср ўрталарида 81та гол урган.\n- Аргентина терма жамоасининг ўртоқлик ўйинларида 27та гол (4,5 фоиз). Алоҳида айтиш жоиз, Лео миллий жамоада гол уриш бобида анча қийналади ва шунинг учун уларнинг ҳар бири алоҳида аҳамиятга эга.\n- ЖЧ саралаш ўйинларида 21та гол (3,5 фоиз). Ўринли факт: Месси ЖЧ-2018 квалификациясининг охирида ўз маҳоратини тўлиқ ишга солмаганида, Аргентина термасининг навбатдаги мундиал томошабинига айланиши ҳеч гап эмасди.\n- Испания суперкубогида 13та гол (2,2 фоиз).\n- Америка кубогида 8та гол (1,3 фоиз).\n- Клублар ўртасидаги ЖЧда 5та гол (0,85 фоиз).\n- Жаҳон чемпионатида 5та гол (0,85 фоиз). Леонинг ЖЧ-2018га катта умид боғлаётгани ўз-ўзидан тушунарли.\n- Европа суперкубогида 3та гол (0,5 фоиз).\nЛео асосан танасининг қайси қисм-лари билан гол уради? Бу борада ҳам статистика йўқ эмас.\n- Чап оёқ билан 496та гол (82,7 фоиз). Бу статистика Леонинг буюк чапақай эканлигидан далолат.\n- Ўнг оёқ билан 78та гол (13 фоиз). Ҳа, Месси аксарият чапақайлардан фарқли ўлароқ, ўнг оёғини ҳам ишга солишни билади. «Заиф» оёқда 78та самарали зарба - кўплаб ҳужумчилар йиллар давомида шунча гол уролмайдилар.\n- Бош билан 24та гол (4 фоиз). Бўйининг анча пастлигини инобатга олсак, чакки кўрсаткич эмас. Зеро, Лео «иккинчи қават» ўйинчиси саналмайди.\n- Тананинг бошқа аъзолари билан 2та гол (0,3 фоиз). Ҳар бир буюк ижрочи баъзан тасодифан гол билан тақдирланиши ҳам мумкин.\nХўш, «Барса» жавоҳирининг қайси ҳолатдан гол уриши осонроқ?\n- Ўйин ҳолатидан 484та гол (80,7 фоиз). Бу статистика юксак дриблинг маҳорати, юқори тезлик, ақлли қарор, аниқ зарба йўллаш ва вақтида очиқ ҳудудга чиқиб бориш хусусияти маҳсули, албатта.\n- Пенальтидан 77та гол (12,8 фоиз). Ҳа, Лео хирмонида 11 метрли жарима зарбаси самараси ҳам салмоқли. Ваҳоланки, пенальти тепиш унинг учун севимли юмуш саналмайди.\n- Жарима зарбаларидан 39та гол (6,5 фоиз). Аргентиналик юлдуз жарима зарбаларини амалга оширишни деярли санъат даражасига олиб чиққан футболчилардан биридир. 600-голи бу фикрга яққол далил: ҳаттоки, Ян Облак ҳам ҳеч нарса қилолмади.\nАргентиналик даҳоча айниқса, жарима майдони ичида хавфли, аммо у узоқдан зарба йўллашни ҳам қо-йиллатади.\n- Жарима майдони ичидан 496та гол (82,7 фоиз). Оддий таъриф берсак, Лео - яқин радиус голеадори.\n- Жарима майдони ташқарисидан 104та гол (17,3 фоиз). Гоҳида унинг узоқ масофадан «ўқ очиши» ҳам дарвозабонлар силласини қуритади. 100тадан ортиқ гол шундай «замбарак»лар маҳсулидир.\nЛионель Месси 600та голни 99та клуб ва миллий жамоа дарвозасига урган. У сайёрамиздаги 97та стадионда гол қувончини туйган! Юбилей - 600-голини «Атлетико»га тортиқ этгани бежиз эмасдек - «матрасчилар» унинг учун энг қулай рақиблардан ҳисобланишади.\nЛионель Мессининг голларидан энг кўп жабр чеккан 10та клуб (600та гол юзасидан)\n1. «Севилья» - 29та гол\n2. «Атлетико» - 28та гол\n3. «Реал» - 25та гол\n4. «Валенсия» - 24та гол\n5. «Атлетик» - 23та гол\n«Осасуна» - 23та гол\n7. «Эспаньол» - 21та гол\n8. «Бетис» - 18та гол\n«Хетафе» - 18та гол\n10. «Депортиво» - 17та гол\nЧЛда эса Месси «Арсенал»га ҳаммадан кўпроқ гол «улашган» - 9та. «Селтик» ва «Милан» жамоалари эса унинг олдида 8 мартадан ожиз қолган. Месси жамғармасида Россия «изи» ҳам бор: ЧЛ-2012|2013 доирасидаги 2та ўйинда «Спартак» (Москва) ундан 4та гол қабул қилиб олган.\nҚозоннинг «Рубин» клуби эса аксинча, Лео билан тўқнаш келган ва унга гол уриш имконини бермаган саноқли жамоалардан биридир.\nМиллий жамоаларга келсак, нақ 5та терма Лионелнинг зарбаси олдида 4 мартадан ожиз қолган: Бразилия, Уругвай, Параг-вай, Венесуэла ва Эквадор. Ҳа, Диего Симеоне ҳақ: «Мессини за-рарсизлантириш иложсиз иш».


Жамият ҳақида | metq\n> Жамият ҳақида\n«Maxsuselektrtarmoqqurilish» акциядорлик жамияти бу:\n> Ўзбекистондаги кириб бориш қийин бўлган ва юқори тоғ ҳудудларида электрўтказиш линияларини ўтказиш бўйича ягона корхона.\n> электрўтказиш линияларини ўрнатишда портлатиш ишларини олиб борувчи Ўзбекистондаги ягона корхона.\n> кириб бориши қийин бўлган ва тоғ ҳудудларида ҳаводан электрўтказиш линияларини ўтказишда замонавий, импорт қилинган, юқори самарадор бурғуловчи ускуналарга эга бўлган Ўрта Осиёдаги ягона корхонадир.\n> адир ҳудудларида ҳаво электрўтказиш линияларини ўрнатувчи Ўзбекистондаги 4 корхоналардан бири.\n> электр кучланиши 220-500 Кв бўлган ҳаво электрўтказиш линияларини қуришга ихтисослашган Ўзбекистондаги 2 («Elektrtarmoqqurilish» АЖ ва «Maxsuselektrtarmoqqurilish» АЖ) корхонадан биридир.\nБИЗНИНГ КОМПАНИЯ МАҚСАДИ ВА МИССИЯСИ\n«Maxsuselektrtarmoqqurilish» АЖ ривожланишининг асосий мақсади, бошқа ҳар қандай бозор шароитида фаолият кўрсатувчи компанияда бўлганидек, юқори даражали ва замонавий Компания мавқесига етишишдан ташқари қуйидагилар хисобланади:\nАкциядорларнинг барқарор рентабеллик ва юқори фойда даражасини таъминлаш.\nИстеъмолчи ва буюртмачиларга доимо юқори сифатли маҳсулот ва хизматларни таклиф этиш.\nИшлаб чиқариш, маркентинг, кадрлар ва молияни бошқаришда узлуксий инноватив ечимларни амалга ошириш.\nБозорда, ҳамкорлар, инвесторлар ва жамият ўртасида ижобий имиджни яратиш.\nЎзбекистоннинг маҳаллий бозорида мустаҳкам ўринни эгаллаш.\n«Maxsuselektrtarmoqqurilish» АЖ нинг акциядорлар, кредиторлар ва жамият олдида очиқлик тамойили асосида корпоратив бошқарув тамойилларини йўлга қўйиш.\n«Maxsuselektrtarmoqqurilish» АЖ нинг муваффақияти унинг корхонани самарали бошқариш тизимини яратиш ва тадбиқ этиш қобилиятига боғлиқ. «Maxsuselektrtarmoqqurilish» АЖ нинг бошқарувдаги асосий устуни бўлиб унинг Кузатув Кенгашидаги фаол меҳнати ҳисобланади. Шунга мувофиқ, унинг бирламчи вазифаси бўлиб корпоратив бошқарув тизими, бевосита унинг Кузатув Кенгаши билан ҳамкорлигини мукаммаллаштириш ҳисобланади.\n«Maxsuselektrtarmoqqurilish» АЖ да замонавий бизнес бошқаруви тизимини тадбиқ этиш, хусусан фаолиятини стратегик режалаштириш тизимини йўлга қўйиш.\nБизнеснинг ички гуруҳлари ёрқин ажратилган ташкилий тузилмасини ташкил этиш, булар:\nа) ишлаб чиқариш,\nв) молия ва бухгалтерия,\nМолиявий ва операцион фаолиятни баҳолаш ва бошқарув самарадорлигини максимал даражада ошириш учун бизнеснинг ички гуруҳларини мувофиқ тарзда ташкил этиш.\nЯнги иш ўринларини ташкил этиш.\n«Maxsuselektrtarmoqqurilish» АЖ нинг ички ва ташқи боғлиқ бозорлардаги рақобатбардошлилигини узлуксиз ошириб бориш.\nУшбу дастур бу хизматлар бозоридаги ўзгаришларга оддий акс таъсир кўрсатиш ўрнига шиддатли тадбирлар тамойилига асосланган бўлиб бозор улушини изчил эгаллаш ва корпоратив ривофланишни пухта режалаштиришни назарда тутади. «Maxsuselektrtarmoqqurilish» АЖ учун корхонанинг асосий ихтисослиги бўйича ўтказиладиган барча мусобақа (тендерлар) да иштирок этиши шарт деб белгиланган.\nҚурилиш-монтаж ишлари олиб борилаётан ёки олиб борилиши лозим бўлган барча объектлар Республикамиз учун катта аҳамиятга эга. Улар Ўзбекистон Республикасининг энерготизимининг яхшиланишига хизмат қилади.\nКорхона қуйидаги функционал бўлимларни ўз ичига олади:\nРежалаштириш-иқтисодий бўлими (РИБ)\nИшлаб чиқариш- техник бўлим (ИТБ)\nБош механик бўлими\nНа русском >>>\n«Maxsuselektrtarmoqqurilish» акциядорлик жамияти 1995 йилда ССРИ энергетика вазирлигининг 1963 йилда Ўрта Осиё ва Қозоғистон худудларида электр узатиш линияларини (ЭУЛ) ва электроподстансияларни қуриш мақсадида ташкилланган .... ...подробнее...\n100147, Тошкент ш., Яшнобод тумани, Турсунходжаев кўчаси, 2А-уй\nТелефон: +998 71 290-36-47 (Қабулхона)\n«MAXSUSELEKTRTARMOQQURILISH» акциядорлик жамияти. Барча ҳуқуқлар ҳимояланган. 2015


"Машъал" Суперлигага қайтди! / CHAMPIONAT.asia\n14:50"Манчестер Юнайтед" ва "Ювентус" ўйинчи алмашишлари мумкин 0 14:27Ёддан чиқмас онларни туҳфа қилган Хосе Луис Вильянуэва ёдингиздами? 3 14:17Мендеш: "Манчестер Юнайтед" Роналду учун идеал клуб эканига амин эдим" 1 14:11Ўзбекистон терма жамоаси билан тарихни ёзишни мақсад қилган футболчи 6 13:482009 йил. Шу йилнинг энг қиммат ўйинчиларидан тузилган рамзий жамоа 3 13:30Камтар инсон, ғамхўр ота, ажойиб футболчи — Тони Кроос ҳақида 0 13:14Хуан Мата: "Сульшерда МЮнинг ДНКси бор. У ўзини клубнинг мухлисидек тутади" 2 13:00Тавсия қиламиз! Алига қадар энг кучли бўлган, йилига ўртача 20 та, бир йилда 45 жанг ўтказиб барчасида ғалаба қозонган боксчи ҳақида 0 12:50Ёзда клуби билан тузган шартномаси якунига етадиган юлдузлар 2 12:27"Ман Сити" Гвардиолага ўринбосар топиб қўйди 0 12:10"Битта форма". Қайси футболчи хаёлингизга келди? 68 11:50Карикатура: Европанинг топ-клублари Бундеслига ёшларига даъвогар 1 11:30Спортчилар ижтимоий тармоқларда 1 11:17"Манчестер Юнайтед" "Атлетико" ўйинчисини 151 миллион еврога харид қилган ҳолда клуб рекордини ўрнатмоқчи 7 11:10Olamsport: UFC Хабиб - Тони жанги бўйича чиқиш қилди, Маҳмуд Мурадов кутмоқда ва бошқа хабарлар 0\n"Машъал" Суперлигага қайтди!\nТеглар : МашъалА ПРО-Лига\nБугун А ПРО-лигасида 26-тур ўйинлари бўлиб ўтди.\nПешқадам "Машъал" Ғузорда "Шўртан" меҳмони бўлиб 1:1 ҳисобида дуранг ўйнади ва муддатдан аввал 1-ўринни ҳамда Суперлига йўлланмасини нақд қилиб қўйди.\nҚуйи лигада мавсум якунланишига 2та тур қолди холос. Бу мавсумда А ПРО-лигада фақат биринчи ўринни олган клуб тўғридан-тўғри Суперлигага чиқади. Қолган ўринларни эгаллаган клублар хатто плей-оффда ҳам иштирок этишмайди.\n"Ифтихор" клуби 24-турдан кейин А ПРО-лигадан четлатилгани боис ушбу клуб иштирокидаги охирги тўртта баҳсда техник мағлубият ёзилади ва рақиб клубларга 3 очкодан қўшиб қўйилади.\n"Ифтихор" билан техник ғалабани қўшганда айни пайтда Асрор Алиқулов бошчилигидаги жамоа ҳисобидаги очколар сони 55тани ташкил этмоқда. Иккинчи ўриндаги "Истиқлол" охирги икки турда максимал очко олса ва "Машъал" умуман очко олмаса очколар тенглашади. Бундай вазиятда ўзаро ўйинларга қаралади. Бунда устунлик "Машъал" томонида: 2та ғалаба, 1 дуранг ва 1 мағлубият.\n"Оқ-тепа" - "Нефтчи" 2:1\n"Шўртан" - "Машъал" 1:1\nГоллар: Шерзод Темиров, 28 (1:0), Аҳрор Иноятов, 65 (1:1)\n"Истиқлол" - "Хоразм" 1:0\nГол: Сардор Сотиволдиев, 58 (1:0)\n"Ифтихор" - "Шердор" -:+\n"Фанат лига". "Милан" - "Интер" 69\nИталия спорт вазири: "3 майдан футболни давом эттириш - аҳмоқлик" 1\n"Ювентус" чемпионат охирига етказилишини хоҳлайди 7


Ўзгидромет: 22 март куни айрим ҳудудларда ёмғир ёғади\nРеспублика Гидрометеорология маркази 22 март, сешанба куни қандай об-ҳаво бўлиши ҳақида маълумот берди.\nТОШКЕНТ, 21 мар — Sputnik. Ўзгидромет 22 мартда кузатиладиган об-ҳаво маълумотини эълон қилди.Тошкент шаҳрида ҳаво ўзгариб туради, кечаси ёмғир ёғади, кундузи ёғингарчилик кутилмайди. Кечаси ва эрталаб туман тушиши мумкин. Шамол шарқдан 3-8 метр/секунд тезликда эсади. Ҳарорат кечаси +1…+3 даража илиқ, кундузи +10…+12 даража илиқ бўлади.Қорақалпоғистон Республикаси ва Хоразм вилоятида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 метр/секунд тезликда эсади. Ҳарорат кечаси 0…+5 даража совуқ, кундузи +3…+8 даража илиқ; Устюртда кечаси -10…-12 даража совуқ, кундузи +1…+3 даража илиқ бўлади.Бухоро ва Навоий вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 метр/секунд тезликда эсади. Ҳарорат кечаси -2 даража совуқ +3 даража илиқ, кундузи +5…+10 даража илиқ бўлади.Тошкент вилоятида ҳаво ўзгариб туради, кечаси баъзи жойларда бироз ёмғир ёғиши мумкин, кундузи ёғингарчилик кутилмайди. Баъзи жойларга туман тушиши мумкин. Шамол шарқдан 7-12 метр/секунд тезликда эсади. Ҳарорат кечаси 0…+5 даража илиқ, кундузи +10…+15 даража илиқ бўлади.Самарқанд, Жиззах, Сирдарё вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 метр/секунд тезликда эсади. Ҳарорат кечаси 0…+5 даража илиқ, кундузи +10…+15 даража илиқ бўлади.Қашқадарё, Сурхондарё вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 метр/секунд тезликда эсади. Ҳарорат кечаси +2…+7 даража илиқ, кундузи +11…+16 даража илиқ бўлади.Андижон, Наманган, Фарғона вилоятларида ҳаво ўзгариб туради, баъзи жойларда бироз ёмғир ёғади. Баъзи жойларга туман тушиши мумкин. Шамол шарқдан 5-10 метр/секунд тезликда эсади. Ҳарорат кечаси +2…+7 даража илиқ, кундузи +8…+13 даража илиқ бўлади.Республиканинг тоғли ҳудудларида ҳаво ўзгариб туради, вақти-вақти билан ёғингарчилик (ёмғир, қор) бўлади. Баъзи жойларга туман тушади. Қор кўчиши хавфи бор. Шамол шарқдан 7-12 метр/секунд тезликда эсади. Ҳарорат кечаси -2…-7 даража совуқ, кундузи 0…+5 илиқ бўлади.\nоб-ҳаво, ўзбекистон, ўзгидромет\nCC0 / pexels.com / Капли дождя\nТОШКЕНТ, 21 мар — Sputnik. Ўзгидромет 22 мартда кузатиладиган об-ҳаво маълумотини эълон қилди.\nТошкент шаҳрида ҳаво ўзгариб туради, кечаси ёмғир ёғади, кундузи ёғингарчилик кутилмайди. Кечаси ва эрталаб туман тушиши мумкин. Шамол шарқдан 3-8 метр/секунд тезликда эсади. Ҳарорат кечаси +1…+3 даража илиқ, кундузи +10…+12 даража илиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 метр/секунд тезликда эсади. Ҳарорат кечаси 0…+5 даража совуқ, кундузи +3…+8 даража илиқ; Устюртда кечаси -10…-12 даража совуқ, кундузи +1…+3 даража илиқ бўлади.\nБухоро ва Навоий вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 метр/секунд тезликда эсади. Ҳарорат кечаси -2 даража совуқ +3 даража илиқ, кундузи +5…+10 даража илиқ бўлади.\nТошкент вилоятида ҳаво ўзгариб туради, кечаси баъзи жойларда бироз ёмғир ёғиши мумкин, кундузи ёғингарчилик кутилмайди. Баъзи жойларга туман тушиши мумкин. Шамол шарқдан 7-12 метр/секунд тезликда эсади. Ҳарорат кечаси 0…+5 даража илиқ, кундузи +10…+15 даража илиқ бўлади.\nСамарқанд, Жиззах, Сирдарё вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 метр/секунд тезликда эсади. Ҳарорат кечаси 0…+5 даража илиқ, кундузи +10…+15 даража илиқ бўлади.\nҚашқадарё, Сурхондарё вилоятларида ҳаво ўзгариб туради, ёғингарчилик кутилмайди. Баъзи жойларга туман тушиши мумкин. Шамол шарқдан 7-12 метр/секунд тезликда эсади. Ҳарорат кечаси +2…+7 даража илиқ, кундузи +11…+16 даража илиқ бўлади.\nАндижон, Наманган, Фарғона вилоятларида ҳаво ўзгариб туради, баъзи жойларда бироз ёмғир ёғади. Баъзи жойларга туман тушиши мумкин. Шамол шарқдан 5-10 метр/секунд тезликда эсади. Ҳарорат кечаси +2…+7 даража илиқ, кундузи +8…+13 даража илиқ бўлади.\nРеспубликанинг тоғли ҳудудларида ҳаво ўзгариб туради, вақти-вақти билан ёғингарчилик (ёмғир, қор) бўлади. Баъзи жойларга туман тушади. Қор кўчиши хавфи бор. Шамол шарқдан 7-12 метр/секунд тезликда эсади. Ҳарорат кечаси -2…-7 даража совуқ, кундузи 0…+5 илиқ бўлади.